ঢাকা বিশ্ববিদ্যালয় ম্যানেজমেন্ট ইনফরমেশন সিস্টেমস্ বিভাগে ‘সংঘনায়ক শুদ্ধানন্দ মহাথের স্বর্ণপদক’ প্রবর্তন করা হয়েছে। এই স্বর্ণপদক প্রবর্তনের লক্ষ্যে বাংলাদেশ বৌদ্ধ কৃষ্টি প্রচার সংঘের সহ-সভাপতি প্রমথ বড়ুয়া ৫ লাখ টাকার একটি চেক ৪ নভেম্বর ঢাকা বিশ্ববিদ্যালয়ের কোষাধ্যক্ষ অধ্যাপক ড. মোঃ কামাল উদ্দীনের কাছে হস্তান্তর করেন।\nউপাচার্য দফতরে আয়োজিত এই চেক হস্তান্তর অনুষ্ঠানে উপাচার্য অধ্যাপক ড. আ আ ম স আরেফিন সিদ্দিক এবং পালি ও বুদ্ধিস্ট স্টাডিজ বিভাগের অধ্যাপক ড. সুকোমল বড়ুয়াসহ কয়েকজন শিক্ষক ও বৌদ্ধ সম্প্রদায়ের নেতৃবৃন্দ উপস্থিত ছিলেন। এই ট্রাস্ট ফান্ডের আয় থেকে প্রতিবছর ঢাকা বিশ্ববিদ্যালয় ম্যানেজমেন্ট ইনফরমেশন সিস্টেমস্ বিভাগের বিবিএ ফাইনাল পরীক্ষায় সর্বোচ্চ সিজিপিএ প্রাপ্ত শিক্ষার্থীকে ‘সংঘনায়ক শুদ্ধানন্দ মহাথের স্বর্ণপদক’ প্রদান করা হবে। উপাচার্য অধ্যাপক ড. আ আ ম স আরেফিন সিদ্দিক স্বর্ণপদক প্রবর্তনে আর্থিক অনুদানের জন্য দাতাকে ধন্যবাদ জানান।\nউল্লেখ্য, শুদ্ধানন্দ মহাথের ১৯৩৮ সালের ১৫ জানুয়ারি চট্টগ্রাম জেলার পাদুয়া গ্রামে জন্মগ্রহণ করেন। বৌদ্ধ সম্প্রদায়ের ধর্মীয় গুরু হিসাবে তিনি সমাজে অহিংস, বন্ধুত্ব, সমতা ও সহমর্মিতার বাণী প্রচার করে যাচ্ছেন। এছাড়া, দেশে বৌদ্ধ সম্প্রদায়ের ইতিহাস, ঐতিহ্য, সংস্কৃতি ও ধর্মীয় মূল্যবোধ সংরক্ষণের ক্ষেত্রেও তিনি ভূমিকা রেখে চলেছেন।\nPrevious Post ঢাকা বিশ্ববিদ্যালয়ে এমএএস প্রোগ্রামের উদ্বোধন\nNext Post ঢাবি প্রযুক্তি ইউনিটে অনলাইনে ভর্তি প্রক্রিয়া


আমার সন্তান ও তার ভবিষ্যৎ: মূল্যায়ন পিইসি | blog.bdnews24.com - pioneer blog for citizen journalism in bangladesh\nশুক্রবার ২৫ নভেম্বর ২০১৬, ০১:৪৬ পূর্বাহ্ন\nচলছে সারা দেশে একযোগে প্রাথমিক শিক্ষা সমাপনী পরীক্ষা-২০১৬। প্রায় ৩০ লক্ষ শিশুরা এমন কি একজন ৬৫ বছর বয়স্ক মহিলা (মাদারীপুর) অংশগ্রহণ করেছে এই পরীক্ষায়। ৫ম শ্রেণিতে প্রাথমিক শিক্ষা সমাপনী পরীক্ষা নিয়ে চলছে এক ধরনের বিতর্ক। এমনও হতে পারে ২০১৭ সাল থেকে প্রাথমিক শিক্ষা সমাপনী পরীক্ষা আর অনুষ্ঠিত হবে না। সে যাই হোক, আমার দৃষ্টিতে প্রাথমিক শিক্ষা সমাপনী পরীক্ষার মূল্যায়ন –\nপ্রাথমিক শিক্ষা সমাপনী পরীক্ষার আগের দিন কেন্দ্রে সকল শিক্ষকদের (যারা কেন্দ্রে কক্ষ পরিদর্শক হিসেবে দায়িত্ব পালন করবেন) নিয়ে একটি মিটিং হচ্ছে। হল সুপার এবং কেন্দ্র সচিব (কেন্দ্রের প্রধান শিক্ষক) কক্ষ পরিদর্শকদের উদ্দেশ্যে যা বললেন,\n“এটি খুব ছোট শিক্ষার্থীদের পরীক্ষা। ওরা অনেক কিছুই বোঝে না। এমন কি এই বয়সে একজন শিক্ষার্থী ঝরে পড়ুক, তা নিশ্চয়ই আপনারা চান না। সুতরাং যতটুকু সাহায্য করা প্রয়োজন করবেন। আরও একটি কথা এখানে স্থানীয়রা দু-একজন পরীক্ষার হলে যেতে পারে, তাদের বাধা দেওয়ার দরকার নেই।”\nঅন্য একটি পরীক্ষা কেন্দ্রের প্রধান,\n“এটিই ৫ম শ্রেণির শেষ পরীক্ষা। সুতরাং আমরাও চাইনা কেউ ফেল করুক। সরকারও চায় না কেউ ফেল করুক। সুতরাং যা করার করবেন।”\nপরীক্ষা কেন্দ্রের তথ্য:\nকেন্দ্র ১ :\nকক্ষ পরিদর্শকের বক্তব্য: “বিভিন্ন স্কুলের প্রধান শিক্ষক বা স্থানীয় ব্যক্তি এবং শিক্ষক প্রতিনিধিরা পরীক্ষার হলে ঢুকে শিক্ষার্থীদের ৬৫ নম্বরের নৈর্ব্যক্তিক ও সংক্ষিপ্ত প্রশ্নোত্তর সঠিক করে দিয়েছে। আমাদের বলার কিছু ছিল না।”\nকেন্দ্র ২ :\nকক্ষ পরিদর্শকের বক্তব্য: “এই কেন্দ্রে শিক্ষার্থী মাত্র ৩০০ এর কাছাকাছি। এখানের আপ্যায়ন অনেক ভালো। এবং সকল স্কুলের শিক্ষকরা নৈর্ব্যক্তিক প্রশ্নোত্তর সঠিক করে একটি স্ক্রিপ্ট তৈরি করে সকল শিক্ষার্থীর হাতে দিয়েছে।”\nশিক্ষার্থী – ১ :\n“এত ভালো পরীক্ষা জীবনেও দিইনি। সবই দেখে দেখে লিখেছি।”\nশিক্ষার্থী – ২ :\n“আমি জুতার মধ্যে লুকিয়ে রেখেছিলাম। পরে কলম ফেলার নাম করে দেখে লিখেছি।”\nশিক্ষার্থী – ৩ :\nঅপেক্ষাকৃত দুর্বল শিক্ষার্থী: “আমি অবশ্যই A+ পাবো।”\nশিক্ষার্থী – ৪ :\n“পরীক্ষার হলের স্যাররা তো সবই বলে দিয়েছে। আরও আমার বন্ধুর কাছ থেকে দেখে লিখেছি।”\nপরীক্ষা সম্পর্কে শিক্ষকের মন্তব্য ১ :\n“পরীক্ষা হলে যদি এ অবস্থা চলতে থাকে, তবে এত কঠিন এবং সৃজনশীল প্রশ্ন করে লাভ কী? এর থেকে আগেই ভালো ছিল, মুখস্ত করে লেখা যেত এবং সবই কমন পড়ত।”\nশিক্ষকের মন্তব্য – ২ :\n“সকলের সমান সুযোগ থাকা প্রয়োজন। যাদের স্কুলে কেন্দ্র হয়, তারা সুযোগ পাবে আর অন্যরা পাবে না। এটা কেমন কথা!”\nশিক্ষকের মন্তব্য – ৩ :\n“কি আর বলবো ভাই! ছাত্র-ছাত্রীদের কাছে শিক্ষকের কোন মর্যাদাই রইল না। এমন কি অভিভাবকরাও সম্মান করা ভুলে গেছে।”\nঅভিভাবকের মন্তব্য – ১:\n“আমাদের থেকে ঐ কেন্দ্রে সুযোগ-সুবিধা অনেক বেশি। আপনারা ঐখানে কেন্দ্র নিতে পারেন না?”\nঅভিভাবকের মন্তব্য – ২ :\n“এটা তো সেই ৭২ সালের মতো পরীক্ষা।”\nPEC মূল্যায়নে ভিন্ন দৃষ্টিভঙ্গী:\nএকটি দেশের উন্নয়নের মূল চাবিকাঠি হচ্ছে তার শিক্ষা ব্যবস্থার উন্নয়ন। এবং শিক্ষা ব্যবস্থার fundamental পর্যায় হচ্ছে প্রাথমিক শিক্ষা ব্যবস্থা। এ লক্ষ্যে বাংলাদেশে প্রাথমিক শিক্ষা ব্যবস্থার উন্নয়নে বাংলাদেশ সহ ১৩ টি দেশের আর্থিক সহায়তায় চালু রয়েছে Third Primary Education Development Program (PEDP-III). যা শেষ হবে ২০১৮ সালে। এই প্রোজেক্টের সময় শেষ হতে বাকি আছে মাত্র ২ বছর। অথচ এই প্রোজেক্টের সিংহভাগ প্রকল্প এখনো বাস্তবায়ন হয়নি। যেমন: সকল প্রাথমিক বিদ্যালয়কে ডিজিটালাইজড করা, পর্যাপ্ত শিক্ষক নিয়োগ, অবকাঠামোগত উন্নয়ন, উন্নত স্যানিটেশন ব্যবস্থা ইত্যাদি।\nহতে পারে এ কারণেই প্রাথমিক শিক্ষা সমাপনী পরীক্ষা বহাল থাকবে ২০১৮ পর্যন্ত।\nনতুবা, আমরা একটি উন্নয়নশীল রাষ্ট্র হিসেবে বিশ্বের দরবারে ঠাঁই পেতে প্রয়োজন শিক্ষা ব্যবস্থার উন্নয়ন। অর্থাৎ শিক্ষার হার বাড়াতে বহাল থাকবে প্রাথমিক শিক্ষা সমাপনী পরীক্ষা। কারণ – একটি দেশের উন্নয়নের সূচক পরিমাপ করা হয় তিন ভাবে:\n১. Income per Capita (মাথাপিছু আয়)\n২. Health (স্বাস্থ্য)\n৩. Education (শিক্ষা)।\nমাথাপিছু আয়ের ক্ষেত্রে আমরা একটু পিছিয়ে আছি। আমাদের কাছে আলাদিনের আশ্চার্য প্রদীপ নেই, যা দিয়ে আমরা রাতারাতি আয় বাড়াতে পারি।\nস্বাস্থ্য ক্ষেত্রে অবশ্য আমাদের উন্নয়ন ভালো। আমাদের মাতৃমৃত্যুর হার, এমন কি শিশু মৃত্যুর হার খুবই কম। যা সাফল্য।\nতাহলে শিক্ষা ক্ষেত্রে উন্নয়ন ঘটিয়ে আমরা খুব সহজেই উন্নয়নের সূচক বাড়িয়ে নিতে পারি। তাই হয়তবা এই প্রাথমিক শিক্ষা সমাপনী পরীক্ষা বহাল থাকবে। আমরা সকলেই দুর্নীতিমুক্ত একটি জাতির স্বপ্ন দেখি। কিন্তু তার দেখা কবে বা কিভাবে সম্ভব তা বোধগম্য নয়; যখন একজন কোমলমতি শিশুর মাঝে পরীক্ষা কেন্দ্রে দুর্নীতির বীজ বোপন করে দিচ্ছি। এবারে প্রায় ৩০ লাখ শিশু প্রাথমিক শিক্ষা সমাপনী পরীক্ষায় অংশগ্রহণ করছে। এরা নিশ্চয়ই একদিন এই জাতির গুরুত্বপূর্ণ দায়িত্ব পালন করবে। কখনও কি সে ভুলতে পারবে আজকের দিনটিকে?\nপক্ষান্তরে, আমি শিক্ষক হিসেবে গর্বিত, আমি পিতা হিসেবে গর্বিত, আমি আমি মাতা হিসেবে গর্বিত যে, আমার সন্তান A+ পেয়েছে।\nএকবারও কি ভেবে দেখেছেন আমার সন্তানকে অন্ধকারে ঠেলে দিয়ে আমি গর্ববোধ করছি? ভুলে যান মিছে প্রাপ্যতা। ফিরিয়ে আনুন আরো একবার – “আমার সন্তান ও তার ভবিষ্যৎ”।


‘মধ্যরাতে ‘গণহত্যা’ চালিয়ে লাশ গুম করেছে সরকার’ : ১৮ দলীয় জোট | বিডি নিউজ | bdnews.com\n‘মধ্যরাতে ‘গণহত্যা’ চালিয়ে লাশ গুম করেছে সরকার’ : ১৮ দলীয় জোট\nপরিকল্পিতভাবে মধ্যরাতে সরকার গণহত্যা চালিয়েছে বলে অভিযোগ করেছে বিএনপি নেতৃত্বাধীন ১৮ দলীয় জোট। এ ঘটনায় সহস্রাধিক লোকের প্রাণহানি ঘটেছে জানিয়ে জোট নেতারা বলেছেন, এর জন্য সরকারকে জবাবদিহি করতে হবে।\nসোমবার দুপুরে নয়াপল্টনে বিএনপির কেন্দ্রীয় কার্যালয়ে ১৮ দলীয় জোটের নেতারা বৈঠক করেন।\nবৈঠকের বিষয়বস্তু তুলে ধরে সংবাদ সম্মেলনে বিএনপির স্থায়ী কমিটির সদস্য এম কে আনোয়ার বলেন, বিদ্যুৎ সংযোগ বিচ্ছিন্ন করে পরিকল্পিতভাবে ঠান্ডা মাথায় মধ্যরাতে সরকার ‘গণহত্যা’ চালিয়েছে। এ ঘটনায় নিহত বা আহতদের সংখ্যা সংবাদ মাধ্যম বলতে পারছে না। ভবিষ্যৎই বলে দেবে- এ পরিকল্পিত হত্যাকান্ডে কত রাজনৈতিক নেতার প্রাণহানি ঘটেছে। সরকারি বাহিনীর সঙ্গে ছাত্রলীগ, যুবলীগের নেতারাও এ হত্যাকান্ডে অংশ নিয়েছে।\nতিনি বলেন, হেফাজতে ইসলামের নেতারা যে উদ্দেশ্যে তাদের প্রাণ উৎসর্গ করেছেন মানুষ তার মর্যাদা দেবে।\nসরকার গণদাবি উপেক্ষা করে বিরোধীদলীয় নেতা বেগম খালেদা জিয়ার আল্টিমেটাম প্রত্যাখ্যান করেছে। নির্বিচারে গুলি করে গণহত্যা চালিয়েছে- যা ১৯৭১ সালের ২৫ মার্চের কালো রাত্রির পুনরাবৃত্তি ঘটেছে বলে দাবি করেন এম কে আনোয়ার।\nতিনি বলেন, সরকারের অনুমতি নিয়েই শাপলা চত্বরে হেফাজতে ইসলামের নেতারা অবস্থান নিয়েছিলেন।\n‘গণহত্যা’র খবর দিগন্ত টিভি ও ইসলামিক টিভি প্রচার করায় তাদের সম্প্রচার নিষিদ্ধ করেছে সরকার। এর মাধ্যমে তাদের বাকশালী চরিত্র ফুটিয়ে ওঠেছে বলে অভিযোগ করেন বিএনপির এ নেতা।\nতিনি বলেন, দেশের কওমি মাদ্রাসাগুলো এখন আওয়ামী লীগের হামলার লক্ষ্যবস্তুতে পরিণত হয়েছে।\nরবিবারের সহিসংতার জন্য সরকারকে দায়ী করে এম কে আনোয়ার বলেন, ‘দেবাশীষ’ নামে স্বেচ্ছাসেবক লীগ নেতার নেতৃত্ব্বে বায়তুল মোকাররম এলাকায় বিভিন্ন দোকানে অগ্নিসংযোগ করে হেফাজতে ইসলামের নামে অপ্রচার চালানো হচ্ছে।\nএ সময় বিএনপির ভাইস চেয়ারম্যান সাদেক হোসেন খোকা বলেন, সরকারই সহিংসতা সৃষ্টি করেছে। কারণ তাদের পায়ের নিচে মাটি নেই।\nসরকারের প্রতি হুঁশিয়ারি উচ্চারণ করে তিনি বলেন, ‘গণহত্যা’ চালিয়ে ক্ষমতা পাকাপোক্ত করা যাবে না। গতরাতের ঘটনায় সহস্রাধিক মানুষের প্রাণহাণি ঘটেছে বলে আমরা বিভিন্ন মাধ্যম থেকে খবর পাচ্ছি।\nপ্রয়োজনে ৬০ লাখ লোকের রক্ত দিয়ে দেশকে রক্ষা করা হবে উল্লেখ করে সাদেক হোসেন খোকা বলেন, সার্বিক পরিস্থিতি মূল্যায়ন করে যথাযথ কর্মসূচি দেয়া হবে।\nসন্ধ্যার পরে ১৮ দলীয় জোটের বৈঠকে সিদ্ধান্ত নিয়ে এমন ব্যবস্থা নেয়া হবে যে- এ গণহত্যার হতাহতের কাছাকাছি সংখ্যা বেরিয়ে আসবে বলে জানান দেন সাদেক হোসেন খোকা।\nশাহবাগ মঞ্চের বিষয়ে সরকারের কড়া সমালোচনা করে তিনি বলেন, খবরে দেখেছি- শাহবাগের মঞ্চ ভেঙে ফেলা হয়েছে। মঞ্চ ভাঙার জন্য আমরা তিন মাস ধরে বলে আসছিলাম। আজ এ মঞ্চ সংঘাত-হানাহানির জন্ম দিয়েছে। মঞ্চ ভাঙার মাধ্যমে প্রমাণ হলো আমরা এতোদিন যা বলছি- তা সঠিক ছিল।\nবিকেলে ১৮ দলীয় জোটের বিক্ষোভ সমাবেশ স্থগিত করা হয়েছে কিনা সাংবাদিকদের এমন প্রশ্নের জবাবে সাদেক হোসেন খোকা বলেন, সমাবেশের অনুমতির জন্য পুলিশ কমিশনারের কাছে আমরা লিখিতভাবে জানিয়েছি। পরে তারা সভা-সমাবেশ স্থগিত করে আমাদের অধিকার রহিত করেছে।\nসংবাদ সম্মেলনে বিএনপির স্থায়ী কমিটির সদস্য ড. আরএ গণি, ড. আব্দুল মঈন খান, চেয়ারপারসনের উপদেষ্টা শামসুজ্জামান দুদু, যুগ্ম মহাসচিব বরকত উল্লাহ বুলু, মিজানুর রহমান মিনু, বাংলাদেশ কল্যাণ পার্টির সভাপতি সৈয়দ মুহাম্মদ ইবরাহিম, ন্যাশনাল পিপলস পার্টির সভাপতি শেখ শওকত হোসেন নিলু, জাতীয় গণতান্ত্রিক পার্টির সভাপতি শফিউল আলম প্রধান, বাংলাদেশ লেবার পার্টির সভাপতি ডা. মুস্তাফিজুর রহমান ইরান, ন্যাপের সভাপতি জেবেল রহমান গানি প্রমুখ উপস্থিত ছিলেন।


abhishek banerjee in tripura: 'অতিথি'-র উপর হামলা! বিপ্লব দেবকে কটাক্ষ অভিষেকের - abhishek banerjee criticises tripura cm biplab deb after offering puja in tripureshwari temple | Eisamay\nabhishek banerjee criticises tripura cm biplab deb after offering puja in tripureshwari temple\n'অতিথি'-র উপর হামলা! বিপ্লব দেবকে কটাক্ষ অভিষেকের\nRupsa Ghosal | EiSamay.Com | Updated: Aug 2, 2021, 3:26 PM\nত্রিপুরেশ্বরী মন্দিরে পুজো দিলেন অভিষেক বন্দ্যোপাধ্যায় (Abhishek Banerjee In Tripura)। এরপর বিপ্লব দেবের কথাতেই তাঁকে নিশানা করলেন তিনি। অতিথিদের উপরই হামলা করা হচ্ছে বলে কটাক্ষ তাঁর।\nত্রিপুরেশ্বরী মন্দিরে পুজো দিয়ে ত্রিপুরায় তৃণমূলের কর্মসূচি শুরু করলেন দলের সর্বভারতীয় সাধারণ সম্পাদক অভিষেক বন্দ্যোপাধ্যায়\nশুধু তাই নয়, এরপর ত্রিপুরার মুখ্যমন্ত্রী বিপ্লব দেবকে ট্যাগ করে ঘটনার ভিডিয়ো টুইট করেছেন অভিষেক বন্দ্য়োপাধ্য়ায়।\nস্বরাষ্ট্রমন্ত্রী অমিত শাহের কাছে জবাব চাইলেন ডেরেক ও'ব্রায়েন।\nএই সময় ডিজিটাল ডেস্ক: ত্রিপুরেশ্বরী মন্দিরে পুজো দিয়ে ত্রিপুরায় তৃণমূলের কর্মসূচি শুরু করলেন দলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee in Tripura)। কিন্তু, তার আগে দফায় দফায় তাঁকে বাধা দেওয়ার অভিযোগ ওঠে। এমনকী লাঠি দিয়ে তাঁর গাড়ি ভাঙচুরের ঘটনাও ঘটে। অভিযোগের তির BJP কর্মী-সমর্থকরা দিকে। আর এই হামলা নিয়েও ত্রিপুরার মুখ্যমন্ত্রী বিপ্লব দেবকে (Biplab Deb) কটাক্ষ করলেন অভিষেক। তিনি বলেন, 'ত্রিপুরার মানুষ এর বিচার করবেন। দিল্লির BJP নেতারা বাংলায় গিয়ে বলেন, গণতন্ত্র বাঁচাও। এদিকে ত্রিপুরার গণতন্ত্রের নমুনা দেখুন আগে। কিছুদিন আগেই এই রাজ্য থেকে ঢাকঢোল পিটিয়ে বলা হয়েছিল, অতিথি দেব ভব। এই তার নমুনা!'\nত্রিপুরেশ্বরী মন্দির যাওয়ার পথে অভিষেকের গাড়ি ভাঙচুরের অভিযোগ, অগ্নিগর্ভ ত্রিপুরা\nশুধু তাই নয়, এরপর ত্রিপুরার মুখ্যমন্ত্রী বিপ্লব দেবকে ট্যাগ করে ঘটনার ভিডিয়ো টুইট করেছেন অভিষেক বন্দ্য়োপাধ্য়ায়। তিনি লিখেন, 'BJP-র শাসনে ত্রিপুরার গণতন্ত্র! রাজ্যকে নয়া উচ্চতায় পৌঁছে দেওয়ার জন্য ধন্যবাদ বিপ্লব দেব।' স্কুল বন্ধ থাকা সত্বেও কিছু স্কুলপড়ুয়ারা জাতীয় সড়কে বসে অবস্থান করছিল। অভিষেক তাদের সঙ্গে কথা বলে কয়েক মুহূর্তে সেই অবস্থান তুলে দেন। এ প্রসঙ্গে তিনি নিজে জানান, সেখানে বিজেপির মণ্ডল সভাপতি ছিলেন। অভিষেকের অভিযোগ, পরিকল্পনা করে পড়ুয়াদের দিয়ে রাস্তায় বাধা সৃষ্টি করেছে BJP। মন্ত্রোচারণ করে ত্রিপুরেশ্বরী মন্দিরে পুজো দেন অভিষেক বন্দ্যোপাধ্যায়। এরপর পাশাপাশি শিব মন্দিরে পুজো দেন তিনি।\nএদিন সংসদেও তৃণমূল সাংসদ ডেরেক ও'ব্রায়েন অভিষেক বন্দ্যোপাধ্যায়ের উপর হামলার ইস্যুটি তোলেন। স্বরাষ্ট্রমন্ত্রী অমিত শাহের কাছে জবাব চাইলেন ডেরেক ও'ব্রায়েন।\nঅভিষেকের ত্রিপুরা সফরে উত্তেজনা, দেবাংশুর উপর হামলার অভিযোগ\nঅভিষেক বন্দ্যাপাধ্যায়ের ত্রিপুরা (Abhishek Bhattacharya Tripura) সফরে চরম উত্তেজনা। যুবনেতা দেবাংশু ভট্টাচার্যের (Debangshu Bhattacharya) উপর হামলার অভিযোগ। পতাকা লাগানোকে কেন্দ্র করে BJP কর্মীদের সঙ্গে বচসা ও হাতাহাতির জেরে উত্তপ্ত হয়ে উঠেছে আগরতলা বাজার এলাকা। পুলিশের বিরুদ্ধে তাঁকে গলা ধাক্কা দেওয়ার অভিযোগ তুলেছেন দেবাংশু।\nত্রিপুরেশ্বরী মন্দিরে পুজো দিলেন অভিষেক বন্দ্যোপাধ্যায়। সৌজন্যে- টুইটার।\nত্রিপুরেশ্বরী মন্দির যাওয়ার পথে অভিষেকের গাড়ি ভাঙচুরের অভিযোগ, অগ্নিগর্ভ ত্রিপুরা পরের খবর\nঅভিষেক ব্যানার্জির উপর হামলা অভিষেক ব্যানার্জি ত্রিপুরা abhishek banerjee news abhishek banerjee in tripura abhishek banerjee attacks biplab deb abhishek banerjee attacked\nWeb Title : abhishek banerjee criticises tripura cm biplab deb after offering puja in tripureshwari temple


১৮ এপ্রিল ২০১৯, ২২:১০:৪১ | অনলাইন সংস্করণ\nক্রমবর্ধমান তথ্যপ্রযুক্তির এই বিশ্বে ইন্টারনেট আমাদের জীবনের একটি অবিচ্ছেদ্য অংশে পরিণত হয়েছে যেখানে মানুষ তথ্যের জন্য মাত্র কয়েক ক্লিক দূরে ওয়েবের দ্বারস্থ হচ্ছে। অধিকাংশ ক্ষেত্রেই ওয়েব সার্চের ফলাফল আপনাকে উইকিপিডিয়ার লিংকে নিয়ে যাচ্ছে; তাই এটি একটি দুঃখের বিষয় যদি আপনার অনুসন্ধানকৃত তথ্যটি উইকিপিডিয়ার পৃষ্ঠায় না পাওয়া যায়, বিশেষ করে আপনার নিজের ভাষায় না পাওয়া যায় অথবা যদি এটি ভুল ও দুর্বলভাবে উপস্থাপন করা হয়।\nউইকিপিডিয়া, বিশ্বের সর্ববৃহৎ বিশ্বকোষ যার মুখ্য উদ্দেশ্য হল, মানুষকে এমন একটি পৃথিবী উপহার দেওয়া যেখানে সমস্ত জ্ঞান সব মানুষ তাদের নিজের ভষায় শেয়ার করতে পারবেন এবং যেখানে সব মানুষের থাকবে সমান প্রবেশাধিকার। উইকিপিডিয়ায় অবদানের জন্য তেমন অভিজ্ঞতারও প্রয়োজন নেই, এর নীতিই হল পৃথিবীর প্রত্যেক মানুষ সবকিছু জানে না কিন্তু সবাই কিছু না কিছু জানেন সুতরাং সবার জ্ঞান যদি একই প্লাটফর্মে শেয়ার করা যায় তখনই সেটা পূর্ণাঙ্গ হয়ে উঠে।\nযদিও বিভিন্ন বিষয়ের তথ্য নিয়ে উইকিপিডিয়া জ্ঞানের এক অমূল্য ভাণ্ডার তথাপি উইকিপিডিয়া লেখা এখনো শেষ হয়নি – এটি প্রক্রিয়াধীন দৈত্যাকার একটি কর্মযজ্ঞ। আপনি কি খেয়াল করেছেন উইকিপিডিয়ার গোল লোগোটির উপরের অংশটি অসম্পূর্ণ? এই অসম্পূর্ণ অংশটি ওখানে ইচ্ছে করেই রাখা হয়েছে কারণ উইকিপিডিয়া সম্পূর্ণ নয়, এটি একটি চলমান প্রক্রিয়া।\nভাষাভাষী সংখ্যানুসারে প্রায় ২০ কোটি মানুষের মাতৃভাষা বাংলা বিশ্বের বহুল প্রচলিত ভাষাগুলোর মধ্যে একটি। আমরা এমন একটি ভাষায় কথা বলি যা আন্দোলনের মাধ্যমে আমাদের অর্জন করতে হয়েছে। আমরা অনেকেই অনেক জানা-অজানা এবং রহস্যময় বিষয় নিয়ে গবেষণা করি এবং বিভিন্ন ব্লগ সাইটের মাধ্যমে সেগুলোকে সবার সাথে শেয়ার করি। সে তথ্যগুলো বাংলা উইকিপিডিয়াতে যুক্ত করলে আমাদের বাংলা ভাষার মৃক্ত তথ্যভাণ্ডারটিও সমৃদ্ধ হয়।\nঅনেকেই অনেক সময় বাংলা উইকিপিডিয়ার কিছু কিছু অসম্পূর্ণ বা বিভ্রান্তিকর তথ্য নিয়ে অভিযোগ করেন। কিন্তু অভিযোগ না করে আমরা নিজেরাই তথ্যটি সংশোধন করে দিতে পারি। ইংরেজি ভাষার উইকিপিডিয়া আজ সবচেয়ে সমৃদ্ধ কিন্তু ইংরেজিতে তথ্যগুলোও আমার-আপনার মত স্বেচ্ছাসেবকগণই যুক্ত করেছেন। তাই বাংলা ভাষায় যেকোন তথ্য আমরা বাংলা ভাষাভাষীগণ সমৃদ্ধ না করলে অন্য কেউ করে দেবেন না।\nউইকিপিডিয়াতে শুধু লেখালেখি করেই সমৃদ্ধ করা যাবে এমনটি নয়, কেউ কেউ ছবি তুলতে ভালোবাসেন। উইকিপিডিয়ার নিবন্ধেও ছবি ব্যবহার করা হয় কোন একটি বিষয় সম্পর্কে পাঠকদের ধারণা দেওয়ার জন্য। আমরা চাইলেই বাংলাদেশের দর্শনীয় স্থান, খাবার, সাংস্কৃতিক বিষয়াবলি তথা বাংলাদেশের সৌন্দর্যকে ছবিতে ধারণ করে সেগুলো উইকিপিডিয়ার মাধ্যমে সারা বিশ্বে ছড়িয়ে দিতে পারি।\nবাংলার পাশাপাশি সম্প্রতি উইকিপিডিয়ার সাঁওতালি সংস্করণও চালু হয়েছে। আর বেশ কয়েক বছর আগে চালু হওয়া বিষ্ণুপ্রিয়া মণিপুরী উইকিপিডিয়াও সচল রয়েছে। একজন ব্যক্তি ইন্টারনেটে তখনই নিজের ভাষা ব্যবহার করবেন যখন তিনি নিজের ভাষার বিষয়বস্তু বা কনটেন্ট খুঁজে পাবেন কিন্তু এই বিষয়বস্তু যুক্ত করার দায়িত্বও নিজ নিজ ভাষার ব্যবহারকারীদেরই।\nআপনি যদি ভালো কিছু লিখেন, এটা সম্ভবত শতাব্দীধরেই ইন্টারনেটে বিচরন করবে এবং ভবিষ্যত প্রজন্ম ব্যবহার করবে। আপনার অবদানে তৈরি হওয়া জ্ঞানভাণ্ডার ইন্টারনেটে থাকবে ও হাজার হাজার মানুষ এটা পড়বে, এর চেয়ে ভালো অনুভূতি কিছুই হতে পারে না। এটি ভবিষ্যৎ প্রজন্মের জন্য মঙ্গল, আপনার জন্যও!\nতাই আসুন, সবার সম্মিলিত প্রচেষ্টায় বাংলায় একটি পূর্ণাঙ্গ মুক্ত জ্ঞানভাণ্ডার গড়ে তুলি”\nলেখক: প্রশাসক, বাংলা উইকিপিডিয়া ও সাধারণ সম্পাদক, উইকিমিডিয়া বাংলাদেশ\n১৮ এপ্রিল ২০১৯, ১০:১০ পিএম | অনলাইন সংস্করণ\nবিশ্ব দৃষ্টি দিবস আমরা কেন পালন করি?


মনকে সরাসরি নিয়ন্ত্রণ করার কোনো কার্যকর উপায় আছে ? - Bissoy Answers\nমনকে সরাসরি নিয়ন্ত্রণ করার কোনো কার্যকর উপায় আছে ?\n17 এপ্রিল 2018 "মনোবিজ্ঞান" বিভাগে জিজ্ঞাসা করেছেন ইনজাম আলী লস্কর (28 পয়েন্ট)\n17 এপ্রিল 2018 উত্তর প্রদান করেছেন মো:মহিউদ্দীন (2,837 পয়েন্ট)\nমনকে নিয়ন্ত্রন করতে চান তবে ধর্মীয় সকল রীতি নীতি মেনে চলুন। আশা করি আল্লাহ আপনাকে তৌফিক দান করবেন।\n17 এপ্রিল 2018 উত্তর প্রদান করেছেন Sflower (13 পয়েন্ট)\nভাই আপনি যদি মসলিম হন। তাহলে প্রতিদিন নামাজ আদাই করুন। আপনার মন স্থির থাকবে আর ধৈর্য ধরতে চেস্টা করন।\n18 এপ্রিল 2018 মন্তব্য করা হয়েছে করেছেন আল আমিন ভাই (3,781 পয়েন্ট)\nমসলিম কথাটি সংশোধন করুন। (মুসলিম)\n08 সেপ্টেম্বর 2018 উত্তর প্রদান করেছেন মোঃ হীরা খান (2,737 পয়েন্ট)\nধ্যান করতে পারেন । ভোরবেলা নির্জন,নিরিবিলি,খোলা স্থানে ঠান্ডা মাথায় ধ্যান করতে পারেন । এটি প্রাচীনকালের একটি রীতি । নাক দিয়ে বড় করে নিঃশ্বাস নেবেন এবং মুখ দিয়ে ধীরে ধীরে ছাড়বেন । চোখ বন্ধ রাখবেন । জটিল কোন আসনে বা কৌশলে বসবেন না ।\nমনকে কিভাবে নিয়ন্ত্রণ করা সম্ভব?\n08 মার্চ 2016 "সাধারণ" বিভাগে জিজ্ঞাসা করেছেন গণিতবীদ আহসান (-30 পয়েন্ট)\nবাংলাদেশের স্থলবন্দরের মধ্যে কোনটি সরকার কর্তৃক সরাসরি নিয়ন্ত্রণ করা হয়?\n23 এপ্রিল 2014 "বাংলাদেশ" বিভাগে জিজ্ঞাসা করেছেন আহমেদ বিডি (2,442 পয়েন্ট)\n১৫-১৮ বছর বয়সের মধ্যে অস্থির এবং চঞ্চল মনকে নিজের নিয়ত্রনে রাখার উপায় কি?\n01 মে 2018 "স্বাস্থ্য ও চিকিৎসা" বিভাগে জিজ্ঞাসা করেছেন NIROB Dewan (-7 পয়েন্ট)


বাঁক পেরিয়ে ঘুরতে ঘুরতে - কালি ও কলম\nবাঁক পেরিয়ে ঘুরতে ঘুরতে\nঅনেকদূর পথ হেঁটে এসে তোমাকে ছুঁয়ে দেখি মনোলোকের শাদামাটা ক্যানভাসে খেলা করছে হারানো দিনের বহুমাত্রিক জীবনলিপি। যদিও ঝরাপালকের মতো ঝরে যাচ্ছে সময় তবু শুকনো পাতার মর্মর ধ্বনির ভেতর দিয়ে অবিরাম গান গাইছে শৈশবের রাঙা চড়ুই আর দুপুরের পুকুরজলে ডুব দিচ্ছে পাঠশালা পাঠের দুরন্ত মাছরাঙা।\nঅনেকদূর পথ হেঁটে এসে দেখি জংধরা পুরনো দরজা আজো আমার পদশব্দে খুলে যাচ্ছে। আয়নার সম্মুখে দাঁড়িয়ে দেখি; কৈশোরের বুলবুলি পাখিটা উড়ে যাচ্ছে দূরের বনের দিকে আর খোকাটি হাতের নাটাই সুতো রেখে দৌড়ে যাচ্ছে বুলবুলি পাখিটির খোঁজে। আর মনের ভেতরে প্রতিদিন অবিরাম একটি পানকৌড়ি নদীর গভীরে ডুব দিয়ে তুলে আনছে দাঁড়কিনা মাছের ছুটন্ত ভুবন।\nহাঁটতে হাঁটতে পথের বাঁক পেরিয়ে ঘুরতে ঘুরতে সূর্যটা মধ্যগগনে এলে দেখি, মতিহারের আকাশে আর বাতাসে এলোমেলো একটি ঘুড়ি উড়ছে দিক্ভ্রান্ত অথবা গন্তব্যহীন। তুমি কি জানো, সেই রাঙাঘুড়ি কোথায় আছে, উড়তে উড়তে কোন আকাশে হারিয়ে গেছে? আমি আজো সেই রাঙাঘুড়ি হাঁটতে হাঁটতে খুঁজে যাই পথ থেকে পথের প্রান্তরে।\nবিকেলের ছায়া নেমে এলে, ধীরপায়ে হেঁটে যাই নদীতীরে। কোথায় সেই নদী? নায়াগ্রার জলশব্দে ভেসে আসে শৈশবের প্রিয় নদী, স্বর্গজলের স্রোত নিয়ে চলে যাচ্ছে দূরের পথে এঁকেবেঁকে গ্রাম আর গঞ্জের হাট ছুঁয়ে ছুঁয়ে আমার হৃদয়কে জলে ভাসিয়ে।\nআজ পথ হারিয়ে পথ খুঁজতে খুঁজতে ছুটতে থাকি গাড়ির চাকায় কখনো ওয়াশিংটনে, কখনো আটলান্টায়, কখনো নিউইয়র্ক, আবার কখনো টরন্টো অথবা এক দেশ পেরিয়ে আরেক দেশের সীমানায়। তবু মন ভরে না, মন ভরে না …\nঅনেকদূরের পথ হেঁটে এসে আজো দেখি কাঁঠালিচাঁপার গন্ধে মন পড়ে আছে শত আন্দোলনের ছবি আঁকা মাতৃভূমির আঙিনায়।


রাজশাহী নগরে এসআই স্বামীর পুরুষাঙ্গ কেটে দিয়েছেন স্ত্রী! - Daily Dokhiner Crime\nঢাকা, মঙ্গলবার, ১৮ই জানুয়ারি, ২০২২ খ্রিস্টাব্দ, ৪ঠা মাঘ, ১৪২৮ বঙ্গাব্দ, ১৪ই জমাদিউস সানি, ১৪৪৩ হিজরি, সকাল ৭:৪৫\nআপডেট টাইম : ১০ ডিসেম্বর, ২০২১, ০৮:৪৪:২১ পিএম | অনলাইন সংস্করণ\nবৃহস্পতিবার (৯ ডিসেম্বর) বিকেলে রাজশাহী নগরের সাগরপাড়া এলাকাস্থ ভাড়া বাসায় এ ঘটনা ঘটে। ভুক্তভোগীর নাম ইফতেখার আল-আমিন। তিনি রাজশাহীর বোয়ালিয়া মডেল থানার মালোপাড়া পুলিশ\nফাঁড়ির ইনচার্জ এসআই হিসেবে কর্মরত। ঘটনার পরই তাঁকে রাজশাহী মেডিকেল কলেজ হাসপাতালে ভর্তি করা হয়েছে। আর স্ত্রী রূপসী দেওয়ানকে আটক করে পুলিশ হেফাজতে নিয়েছে ।\nবোয়ালিয়া মডেল থানার অফিসার ইনচার্জ (ওসি) নিবারণ চন্দ্র বর্মণ জানান, বিকেলে এসআই ইফতেখার আল-আমিন ভাড়া বাসায় ঘুমিয়ে ছিলেন। পারিবারিক কলহের জেরে তাঁর স্ত্রী ধারালো অস্ত্র দিয়ে তাঁর পুরুষাঙ্গ কেটে শরীর থেকে বিচ্ছিন্ন করে ফেলে। পরে স্থানীয়রা তাঁকে উদ্ধার করে রাজশাহী মেডিকেল কলেজ হাসপাতালের জরুরী বিভাগে ভর্তি করে। সেখান থেকে তাকে নেয়া হয় হাসপাতালের ২ নম্বর ওয়ার্ডে। রোগীর অবস্থার অবনতি হলে অপারেশন থিয়েটারে পাঠানো হয়। এসময় ওসি আরও জানান, রূপসী দেওয়ান তার স্বামীর পুরুষাঙ্গ কেটে নেয়ার কথা স্বীকার করেছেন এবং বাসার ময়লার ঝুড়ি থেকে সেটি তিনি বেরও করে দেন! রূপসীর দেওয়ানের দাবী, তাঁর স্বামীর একাধিক নারীর সঙ্গে অনৈতিক সম্পর্ক রয়েছে।\nসেই ক্ষোভ থেকে তিনি এ ঘটনা ঘটিয়েছেন। রাজশাহী মেডিকেল কলেজ হাসপাতালের ২নং ওয়ার্ডে কর্মরত চিকিৎসক ড. আহমেদ উল্লাহ জানান, এসআই ইফতেখারের পুরুষাঙ্গ শরীর থেকে বিচ্ছিন্ন হয়ে গেছে। আর এ জন্য অতিরিক্ত রক্তক্ষরণ হয়েছে। রোগীর অবস্থার বেশি অবনতি হলে, তাই তাকে ঢাকায় নেয়ার পরামর্শ দেয়া হয়। যে কারণে রাত ৮টার দিকে তাকে নিয়ে ঢাকার উদ্দেশ্যে রওনা হয় হাসপাতালের এ্যাম্বুলেন্স। আটককৃত রূপসীকে পুলিশ হেফাজতে নেয়া হয়েছে, এবং প্রচলিত আইনেই তাঁর বিরুদ্ধে ব্যবস্থা নেয়া হবে বলে জানান, ওসি নিবারণ চন্দ্র বর্মণ।\nজয়পুরহাটে শিশুকন্যা হত্যা মামলায় একজনের যাবজ্জীবন কারাদণ্ড\nবাংলা চলচ্চিত্রের কিংবদন্তি মহানায়িকাকে ৮ম মৃত্যুবার্ষিকীতে স্মরণ


জল্পনা তুঙ্গে, ১ মে ভোট হবে কি? - Idea Today News\nআইডিয়া টুডে নিউজ, কলকাতা, ১৩ই এপ্রিল ২০১৮ঃ আগামী ১লা মে ভোট হবে কিনা এই নিয়ে জল্পনা তুঙ্গে, ইতি মধ্যে কলকাতা হাইকোর্ট রাজ্যের স্থানীয় প্রশাসনের নির্বাচনের উপরে স্থগিতাদেশ দিয়েছে, ফলে ১লা ভোট নিয়ে কমিশন থেকে শুরু করে প্রশাসনের কর্তা সকলের মধ্যে ইতি মধ্যে জল্পনা শুরু হয়েছে । হাইকোর্টের হস্তক্ষেপে পঞ্চায়েত ভোট আইন ২০০৩ পরিস্থিতির চাপে পুরোটাই বদলে গিয়েছে।\nকারণ, হাইকোর্টের সিঙ্গল বেঞ্চের রায়কে চ্যালেঞ্জ করে আজ, শুক্রবার ডিভিশন বেঞ্চে যাওয়ার কথা ভাবছে তৃণমূল। সেখানে রায় যার পক্ষেই যাক না কেন, অন্য পক্ষ যে সুপ্রিম কোর্টে যাবে, তা বলার অপেক্ষা রাখে না।\nআর যদি ডিভিশন বেঞ্চে মামলা না হয়, তা হলে অপেক্ষা করতে হবে সোমবার বিচারপতি সুব্রত তালুকদারের রায়ের জন্য। কমিশন এবং নবান্নের কারও কারও মতে, আদালত কমিশনের রিপোর্ট দেখে তাদের নতুন করে নির্ঘণ্ট প্রকাশের নির্দেশ দিতে পারে। প্রশ্ন হল, তাতে বিরোধীরা খুশি হলেও রাজ্য প্রশাসন এবং শাসক দল মানবে কি? সে ক্ষেত্রে তারা শীর্ষ আদালতে যেতে পারে। আবার আদালত চলতি নির্ঘণ্টেই ভোট করতে বললে বিরোধীরা সুপ্রিম কোর্টে যেতে পারেন।\nকেউ কেউ বলছেন, শুধু মনোনয়নের জন্য এক বা দু’দিন সময় বাড়িয়ে দিতে পারে আদালত। তখন নতুন করে স্ক্রুটিনি ও প্রার্থীপদ প্রত্যাহারের ব্যবস্থা করতে হবে।\nপঞ্চায়েত নির্বাচনী আইন অনুযায়ী বিজ্ঞপ্তি জারির পর থেকে ভোটগ্রহণের দিনের মধ্যে ন্যূনতম ২১ দিন এবং সর্বোচ্চ ৩৫ দিন সময় রাখতে হবে। মনোনয়ন প্রত্যাহারের পরে প্রচারের জন্য কত দিন সময় দিতে হবে, সে ব্যাপারে আইনে নির্দিষ্ট করে কিছু বলা নেই। তবে সাধারণ রীতি হল, প্রচারের জন্য দু’সপ্তাহ সময় দেওয়া হয়। এখন মনোনয়নের সময় বাড়ালে ১ মে-র ভোটের জন্য সেই সময় পাওয়া যাবে না। কমিশন ওই দিনে ভোট করাতে অনড় থাকলে ফের আদালতের দ্বারস্থ হতে পারে বিরোধী দলগুলি।\nঅনেকের মতে, প্রথম দফার ভোট ১ মে সম্ভব হতে পারে, যদি আদালত কমিশনের রিপোর্টে সন্তুষ্ট হয়ে তার নিজের জারি করা দু’টি স্থগিতাদেশ প্রত্যাহার করে নেয়। তখন ১৬ বা ১৭ তারিখ মনোনয়ন প্রত্যাহারের পরে ভোটের আগে ১৩-১৪ দিন সময় থাকবে। কিন্তু সেটা এক প্রকার অসম্ভব বলেই মনে করছেন প্রশাসনের আর একটি পক্ষ। কারণ, আদালত বিরোধীদের মনোনয়নের সুযোগ না দিয়ে স্থগিতাদেশ সরালে তা অনেকাংশে ‘সেল্ফ ডিফিটিং অর্ডার’ বলে মনে করা হতে পারে।\nএবং সে ক্ষেত্রেও উচ্চতর আদালতে যাওয়ার দরজা খুলে যাবে। যার অর্থ আরও সময় লাগা। ফলে সব মিলিয়ে এখন যা পরিস্থিতি তাতে ১ মে প্রথম দফায় ১২টি জেলায় ভোটের সম্ভাবনা ক্ষীণ বলেই মনে করা হচ্ছে।\nTaggedwb panchayat election 2018\nPrevious Article শোভন চট্টোপাধ্যায় নামে ভুয়ো জিএসটি অ্যাকাউন্ট ও ইমেল আইডি\nNext Article বামেদের ডাকা বনধ উপেক্ষা করে রাস্তায় সাধারণ মানুষ


হাজীগঞ্জে মৃত ডাক্তারের নামে চিকিৎসা প্রদান - Chandpur Somoy\nহাজীগঞ্জে মৃত ডাক্তারের নামে চিকিৎসা প্রদান\nস্টাফ রিপোর্টার একটি ডেন্টাল ক্লিনিকে চেম্বার করেন ৪ জন দন্ত্য চিকিৎসক। যাদের ১জন দেড় বছর আগে মারা গেছেন। এই মৃত্য চিকিৎসকের নামে এখনও প্রচার হচ্ছে সাইনবোর্ড, ভিজিটিং কার্ড। লেখা হয় রোগীর প্রেসক্রিপসনও। আরেকজন ফক্সি চিকিৎসক। যিনি অন্যের সনদ নিজের নামে ব্যবহার করে রোগী দেখেন। বাকী দুইজন মৃত চিকিৎসকের স্ত্রী এবং কলেজে পড়ুয়া ছেলে। বৈধ কোন সনদ না থাকলেও নামের আগে ডাক্তার লিখে রোগী দেখছেন নিয়মিত।\nএভাবেই এতসব অনিয়ম আর অব্যবস্থাপনার মধ্যে দিয়ে নিয়মবহির্ভূতভাবে চলছে চাঁদপুর হাজীগঞ্জ বাজারের মডার্ন ডেন্টাল কেয়ার। যেখাসে ৩৯ বছর ধরে চিকিৎসাসেবার নামে প্রতারিত হয়ে আসছে ওই এলাকার অসহায় রোগীরা।\n৯ এপ্রিল শনিবার দুপুরে সরজমিনে চাঁদপুর-রায়পুর মহাসড়কের উত্তর পাশে হাজীগঞ্জ বাজারের লক্ষ্মী নারায়ন মার্কেটস্থ এই দন্ত্য চিকিৎসালয়ে গিয়ে এমন তথ্য পাওয়া যায়। সেখানে এই প্রতিবেদকের উপস্থিতিতেই দেখা যায় মৃত চিকিৎসকের ছেলে\nএক রোগীর দাঁতের সার্জারি করছেন। যিনি একটি দন্ত্য চিকিৎসার প্রশিক্ষণ কেন্দ্রের ছাত্র বলে জানান। অথচ এই ডেন্টাল কেয়ারের সাইনবোর্ড কিংবা প্রেসক্রিপশনে নেই তার নাম। সাইনবোর্ডে যে তিনজন ডাক্তারের নাম রয়েছে তারা হলেন, ডা. মোহাম্মদ আলী, ডা. মাহবুব আলম ও ডা. তাহমিনা আলী।\nএ বিষয়ে জানতে চাইলে ডাক্তার তাহমিনা আলী জানান, সাইনবোর্ড, ভিজিটিং কার্ড ও প্রেসক্রিপশনে নাম থাকা ডা. মোহাম্মদ আলী তার স্বামী। যিনি দেড় বছর আগে মারা গেছেন। আর অধ্যাপক ডা. মাহবুব আলম ঢাকা থেকে এসে রোগী দেখেন। তবে নিজের রাষ্ট্রিয় চিকিৎসা অনুসদ কিংবা বিএমডিসির সনদ না থাকা এবং তার\nনামের আগে ডাক্তার লেখা ঠিক হয়নি বলে স্বীকার করেন তিনি। এছাড়া তার শিক্ষানবিশ ছেলের রোগী দেখাও বৈধ নয় বলে স্বীকার করেন।\nডাক্তার তাহমিনা আলী বলেন, হাজীগঞ্জে এমন বহু ভুয়া ডাক্তার আছেন। বিশেষ করে যারা ডেন্টাল ক্লিনিক দিয়ে চেম্বার করছেন তাদের অনেকের বৈধ কোন কোন সার্টিফিকেট নেই। প্রশাসন তদন্ত করে দেখলে সেটির প্রমান পাবেন।\nমডার্ন ডেন্টাল কেয়ারে চিকিৎসা নিতে আসা উপস্থিত বেশ কয়েকজন রোগী সাথে কথা হলে তারা জানান, আমরা ডাক্তার মাহবুবুল আলমকে দেখাতে এসেছিলাম। কিন্তু প্রতিবারই বলা হয় ডাক্তার ঢাকা আছেন পরবর্তীতে তিনি দেখবেন। যে ডাক্তার নেই এবং যে ডাক্তার মারা গেছেন তার নামে সাইনবোর্ড ঝুলিয়ে এবং প্রেসক্রিপশন ব্যবহার করাটা অন্যায়। তারা আমাদের সাথে প্রতারণা করছে।\nএদিকে ডা. তাহমিনা আলী বৈধ চিকিৎসা সনদ না থাকলেও বিভিন্ন ব্যক্তি বর্গের সাথে কথা বলে সাংবাদিকদের ম্যানেজ করার চেষ্টা করেন।\nএদিকে উল্লেখিত মর্ডন ডেন্টাল ক্লিনিকের সাইনবোর্ড, ভিজিটিং কার্ড ও প্রেসক্রিপশনে নাম লেখা প্রকৃত ডাক্তার মাহবুব আলমের সন্ধানে নামে এই প্রতিবেদক। তার বিএমডিসির রেজিস্টেশন নাম্বারের সূত্র ধরে ঠিকানা পাওয়া যায়।\nএ বিষয়ে কথা হলে ডাক্তার মাহবুব আলম বলেন, চাঁদপুরে হাজীগঞ্জ বাজারে মর্ডন ডেন্টাল কেয়ারে সাইনবোর্ড, ভিজিটিং কার্ড এবং প্রেসক্রিপশনে আমার নাম ব্যবহার করা হচ্ছে। আমি কখনোই চাঁদপুরের মর্ডন ডেন্টাল কেয়ারে বসিনি। আমার নাম ভাঙিয়ে ডা. তাহমিনা আলী তার ছেলেকে দিয়ে দন্ত্য চিকিৎসা দিচ্ছে। এটি সম্পূর্ণ বেআইনি এবং অন্যায় কাজ। তারা আমার নাম ভাঙিয়ে এটি কখনোই করতে পারে না। আর ডাক্তার তাহমিনা আলী এবং তার ছেলের চিকিৎসা সেবা দেয়ার বৈধ কোন সনদপত্র নেই। এ বিষয়ে তিনি স্থানীয় গণমাধ্যম ও প্রশাসনের দৃষ্টি কামনা করছি।এ বিষয়ে হাজীগঞ্জ উপজেলা স্বাস্থ্য কর্মকর্তা গোলাম মাওলা বলেন, একজন মৃত ডাক্তারের নামের সাইনবোর্ড ও প্রেসক্রিশন ব্যবহার করাটা বেআইনি। আমরা এ বিষয়ে ঊর্ধ্বতন কর্মকর্তার সাথে কথা বলে প্রয়োজনীয় ব্যবস্থা নেব। হাজীগঞ্জ উপজেলা নির্বাহী কর্মকর্তা রাশেদুল ইসলাম বলেন, মর্ডাণ ডেন্টাল কেয়ারের বিষয়টি শিগগির খতিয়ে দেখা হবে। অনিয়ম পেলে ছাড় দেয়া হবে না।\nকভার্ডভ্যানে সাড়ে তিন হাজার কেজি জাটকা জব্দ


ক্ষমা চাইলেন ড. ইউনূস : সাড়ে ৭ হাজার টাকা জরিমানা – ABNWorld\nহোম / আদালত / ক্ষমা চাইলেন ড. ইউনূস : সাড়ে ৭ হাজার টাকা জরিমানা\nক্ষমা চাইলেন ড. ইউনূস : সাড়ে ৭ হাজার টাকা জরিমানা\n১১ মার্চ, ২০২০\t161 জন পড়েছেন\nশ্রম আইন সংক্রান্ত মামলায় সাড়ে ৭ হাজার টাকা জরিমানা দিয়েছেন ড. মুহাম্মদ ইউনূস। জরিমানার টাকা পরিশোধ করে আদালতের কাছে ক্ষমা চেয়েছেন গ্রামীণ কমিউনিকেশনসের চেয়ারম্যান নোবেল বিজয়ী অর্থনীতিবিদ ড. মুহাম্মদ ইউনূস। আদালত তাকে ক্ষমা করে মামলার দায় থেকে খালাস দিয়েছেন।\nগত ২০ ফেব্রুয়ারি ঢাকার তৃতীয় শ্রম আদালতের চেয়ারম্যান রহিবুল আলমের আদালতে তিনি এসে ক্ষমা প্রার্থনা করেন। এ ধরনের ভুল আর হবে না বলেও তিনি আদালতকে আশ্বাস দেন। তিনি আদালতকে বলেন, এরপর থেকে তিনি শ্রম আইন মেনে চলবেন। এরপর আদালত ড. ইউনুসসহ ৪ আসামিকে সাড়ে ৭ হাজার করে ৩০ হাজার টাকা জরিমানা করে মামলা থেকে খালাস দেন।\nএরআগে ৫ জানুয়ারি শ্রম আইনের ১০টি নিয়ম লঙ্ঘন করায় ঢাকার তৃতীয় শ্রম আদালতে এ মামলা করেন কলকারখানা ও প্রতিষ্ঠান পরিদর্শন অধিদফতরের শ্রম পরিদর্শক (সাধারণ) তরিকুল ইসলাম। মামলায় ড. ইউনূস ছাড়াও ৩জনকে বিবাদি করা হয়। মামলার অপর বিবাদিরা হলেন- গ্রামীণ কমিউনিকেশনসের ব্যবস্থাপনা পরিচালক নাজনীন সুলতানা, পরিচালক আ. হাই খান ও উপ-মহাব্যবস্থাপক (জিএম) গৌরি শংকর।\nমামলার অভিযোগ থেকে জানা যায়, মামলার বাদি ২০১৯ সালের ১০ অক্টোবর গ্রামীণ কমিউনিকেশনসে সরেজমিনে পরিদর্শনে গিয়ে প্রতিষ্ঠানটির ১০টি বিধি লঙ্ঘনের বিষয় দেখতে পেয়েছেন। এর আগেও গত ৩০ এপ্রিল এক পরিদর্শক প্রতিষ্ঠানটি পরিদর্শন করে ত্রুটিগুলো সংশোধনের নির্দেশনা দেন। এরপর ৭ মে ডাকযোগে এ বিষয়ে বিবাদি পক্ষ জবাব দিলেও তা সন্তোষজনক হয়নি। পরে ২৮ অক্টোবর বর্তমান পরিদর্শক আবারও তা অবহিত করেন। নির্দেশনা বাস্তবায়ন না করে বিবাদীরা ফের সময়ের আবেদন করেন। কিন্তু আবেদনের সময় অনুযায়ী তারা জবাব দাখিল করেননি। এতে প্রতীয়মান হয় যে, বিবাদিরা শ্রম আইনের প্রতি শ্রদ্ধাশীল নন।\nএমতাবস্থায় বিবাদিরা বাংলাদেশ শ্রম আইন ২০০৬, বাংলাদেশ শ্রম (সংশোধন) আইন, ২০১৩ ধারা ৩৩ (ঙ) এবং ৩০৭ মোতাবেক দন্ডনীয় অপরাধ করায় এ মামলা করা হয়।\nট্যাগক্ষমা চাইলেন জরিমানা ড. ইউনূস\nআগের সংবাদ টস জিতে ফিল্ডিংয়ে বাংলাদেশ\nপরের সংবাদ অস্ট্রেলিয়ায় বিমান বিধ্বস্ত : পাইলটসহ নিহত ৫


শিরোনাম: ‘নভেম্বরে ফেসবুক মনিটর করতে সক্ষম হবে সরকার’ ঐক্য নিয়ে বিকল্পধারায় ভাঙ্গন, বহিষ্কার ২ চলতি বছরে সব রেকর্ড ছাড়িয়েছে ‘ডেঙ্গু’ সৌদি রাজপরিবারের অন্তত ৫ জন গুম বিতর্ক ঝেড়ে পাঁচ উইকেট মালিঙ্গার বাংলাদেশে নতুন মার্কিন রাষ্ট্রদূত রবার্ট মিলার ভাঙ্গনের পথে জাতীয় ঐক্য প্রক্রিয়া!\nPublished : Saturday, 13 October, 2018 at 6:55 PM\nসরকার চলতি বছরের নভেম্বর থেকে ফেসবুকসহ অন্যান্য সামাজিক যোগাযোগমাধ্যম পর্যবেক্ষণ করতে সক্ষম হবে বলে জানিয়েছেন ডাক, টেলিযোগাযোগ ও তথ্যপ্রযুক্তি মন্ত্রী মোস্তাফা জব্বার।তিনি বলেন, আমরা আশা করছি নভেম্বরের মাঝামাঝি সময়ের ভেতরে আমাদের সক্ষমতা তৈরি হবে, যাতে আমরা ফেসবুকের সবটা মনিটর করতে পারি।\nশুক্রবার (১২ অক্টোবর) গাজীপুরের ছয়দানায় ফাইভ স্টার মোবাইল কারখানার উদ্বোধনী অনুষ্ঠানে প্রধান অতিথির বক্তব্যে তিনি এ তথ্য জানান।\nমন্ত্রী বলেন, প্রযুক্তিগত যে সক্ষমতা অর্জন করা দরকার, বাংলাদেশ এখন সেই জায়গায় পৌঁছতে সক্ষম হয়েছে। ফেসবুকের সঙ্গে আমাদের যে সম্পর্ক আছে, কোনো ফেক আইডি যদি থাকে, আমরা চিহ্নিত করতে পারি, সেটা যদি রিপোর্ট করা হয়, ফেসবুক আমাদের এটা সরিয়ে ফেলতে সহযোগিতা করে।\nতিনি বলেন, আগে আমরা ইলেকট্রনিক্স শতভাগ আমদানি করতাম। এখন বাংলাদেশে ইলেক্ট্রনিক্সের যে বাজারে রয়েছে, তার ৭০ ভাগ আমার দেশের কোম্পানির দখলে এবং এই পণ্যগুলো বাংলাদেশে উৎপাদিত হয়।\nতিনি আরও বলেন আমাদের বড় চ্যালেঞ্জ হচ্ছে, শিক্ষিত বেকারত্ব। দেশীয় এসব কোম্পানিসমূহে সাধারণ শিক্ষায় শিক্ষিতরা দক্ষতার সাথে কাজ করছে। গুণগত মানের দেশীয় কারখানায় উৎপাদিত মোবাইল কারখানা কর্মসংস্থানের পাশাপাশি, বৈদেশিক মুদ্রার সাশ্রয় হচ্ছে। সর্বোপরি মেড ইন বাংলাদেশ মোবাইল আমাদের জাতীয় গৌরবের বিষয়।\nঅনুষ্ঠানে গাজীপুর সিটি মেয়র মো. জাহাঙ্গীর আলম, বিটিআরসি চেয়ারম্যান মো. জহুরুল হক, মুক্তিযোদ্ধা কমান্ড কাউন্সিলের সাবেক মহাসচিব মনিরুল হক, বিটিআরসি কমিশনার আমিনুল হাসান এবং ফাইভ স্টার কোম্পানির চেয়ারম্যান অলিউল্লাহ বক্তৃতা করেন।


কর্ণাটকে সরকার ফেলতে পেগাসাস ব্যবহারের অভিযোগ | বিশ্ব | DW | 21.07.2021\nকর্ণাটকে সরকার ফেলতে পেগাসাস ব্যবহারের অভিযোগ\nসাবেক প্রধানমন্ত্রী দোবগৌড়ার দেহরক্ষীর ফোনেও আড়িপাতার অভিযোগ।\nভারতে পেগাসাস ব্যবহার করে আড়িপাতার নতুন নতুন অভিযোগ সামনে আসছে। রাহুল গান্ধী, প্রশান্ত কিশোরের মতো রাজনীতিক ও ভোটকৌশলী, দুই মন্ত্রী, শিল্পপতি, সরকারি আমলাদের উপর পেগাসাস ব্যবহার করে নজরদারির অভিযোগ আগেই উঠেছে। এবার কর্ণাটকে সরকার ফেলার জন্য পেগাসাস ব্যবহার করে আড়িপাতার অভিযোগ উঠল। কর্ণাটকে জেডিএস নেতা কুমারস্বামীর নেতৃত্বে জেডিএস-কংগ্রেস সরকার গঠিত হয়েছিল। পরে বিজেপি ওই দুই দল থেকে বিধায়ক ভাঙিয়ে এনে সরকার ফেলে দেয় বলে বিরোধীরা অভিযোগ করেন।\nপেগাসাস স্পাইওয়্যার নিয়ে নতুন তদন্ত রিপোর্ট অনুসারে, সেই সময় কুমরস্বামী, উপমুখ্যমন্ত্রী পরমেশ্বর, কংগ্রেস নেতা সিদ্দারামাইয়ার ফোন হ্যাকিংয়ের চেষ্টা হয়। সাবেক প্রধানমন্ত্রী দেবগৌড়ার এক দেহরক্ষীর ফোনেও আড়িপাতার অভিযোগ উঠেছে। সেই সময় ১৭ জন কংগ্রেস-জেডিএস বিধায়ক পদত্যাগ করায় সরকার পড়ে যায়। বিরোধীদের অভিযোগ, পুরোটাই বিজেপি-র অপারেশন কমলের কৌশলের অঙ্গ।\nপেগাসাস নিয়ে যে সব ফোন নম্বর ফাঁস হয়েছে, তাতে কর্ণাটকের নেতাদের নম্বরও আছে। কিন্তু মোবাইলের ফরেনসিক পরীক্ষা হয়নি বলে, তাতে পেগাসাসের মাধ্যমে আড়িপাতা হয়েছিল কি না, তা নিশ্চিতভাবে বলা সম্ভব নয়।\nএই খবর নিয়ে হইচটই শুরু হতেই পরমেশ্বর বলেছেন, ‘‘আমি অবাক হয়ে যাচ্ছি, উপমুখ্যমন্ত্রী থাকার সময়েও আমার ফোন হ্যাকের চেষ্টা হয়েছে! কেন্দ্র, প্রধানমন্ত্রীর দফতর, স্বরাষ্ট্রমন্ত্রীর অনুমতি ছাড়া এ কাজ হতে পারে না। আমি পুরোপুরি নিশ্চিত, এতে কেন্দ্রীয় সরকারের হাত রয়েছে।'' কংগ্রেস নেতা কে সি বেণুগোপাল জানিয়েছেন, ‘‘ভোটে নির্বাচিত হয়ে আমরা সরকার গঠন করেছিলাম। সেই সরকার ফেলতেও ফোনে আড়ি পাতা হচ্ছে। যদি দেশের প্রাক্তন প্রধানমন্ত্রীর ঘনিষ্ঠদের ফোনে আড়িপাতা হয়, তা হলে কে আর নিরাপদে থাকবেন?'' সাবেক মুখ্যমন্ত্রী কুমারস্বামী বলেছেন, ''আমি অবাক নই। আমার সরকার ফেলার জন্য আড়ি পাতার প্রশ্ন আগেও উঠেছিল।''\nপেগাসাসের নির্মাতা ইসরায়েলের সংস্থা এনএসও এনডিটিভি-কে জানিয়েছে, ভারতে যে ফোন নম্বরের তালিকা প্রকাশিত হয়েছে, তা তাদের কাছে কখনো ছিল না। এগুলি মনগড়া তথ্য। যারা পেগাসাস কিনেছে, তাদের কোনো তথ্য কোম্পানি অ্যাকসেস করতে পারে না। সংস্থার মুখপাত্র জানিয়েছেন, যদি তাদের সফটওয়্যারের অপব্যবহারের কোনো তথ্য কেউ দিতে পারেন, তা হলে তারা বিস্তারিত তদন্ত করবে।\nকি-ওয়ার্ডস ভারত, কর্ণাটক, পেগাসাস, আড়িপাতা, সরকার, ফেলার জন্য\nইসরায়েলি পেগাসাস দিয়ে ভারতে আড়িপাতা কেলেঙ্কারি 19.07.2021\nআবার ফোনে আড়িপাতা বিতর্ক ভারতে। ইসরায়েলি পেগাসাস স্পাইওয়্যারকে কাজে লাগিয়ে মন্ত্রী, বিরোধী নেতা, সাংবাদিক, অফিসারদের ফোনে আড়িপাতা হয়।\nরাহুল গান্ধী, পিকে-র ফোনে আড়িপাতার অভিযোগ 20.07.2021\nপেগাসাস দিয়ে আড়িপাতা মানা যায় না: ইউরোপীয় কমিশন 20.07.2021\nইসরায়েলি স্পাইওয়্যার পেগাসাস নিয়ে রিপোর্ট সত্যি হলে তা মেনে নেয়া যায় না। বললেন, ইউরোপীয় কমিশনের প্রেসিডেন্ট উরসুলা ফন ডেয়ার লাইয়েন।


লোকেরা আমার ওয়েবসাইট থেকে ডেটা স্ক্র্যাপ করছে কিনা তা আমি কীভাবে বলতে পারি? ২০২০\nলোকেরা আমার ওয়েবসাইট থেকে ডেটা স্ক্র্যাপ করছে কিনা তা আমি কীভাবে বলতে পারি?\nহ্যাঁ, আপনার সাইটে পরিদর্শন করা অনুসন্ধান ইঞ্জিনগুলি এবং অন্যান্য এজেন্টদের সনাক্ত করা রকেট বিজ্ঞান নয়, তবে ব্যর্থতার বাস্তব সম্ভাবনা সহ এটি একটি শ্রমসাধ্য প্রক্রিয়া হতে পারে।\nসার্ভার লগটিতে সাধারণত আপনার সাইটে প্রতিটি "হিট" এর জন্য এক-লাইন এন্ট্রি থাকে, যেখানে এই প্রসঙ্গে একটি "হিট" সাধারণত একটি HTML পৃষ্ঠা, একটি চিত্র ফাইল, একটি স্টাইল শীট (.css) ফাইলের জন্য অনুরোধ হয়, বা আপনি আপনার সাইট থেকে অন্য যে কোনও কিছুই পরিবেশন করছেন।\nপ্রতিটি এন্ট্রিতে অনেকগুলি ক্ষেত্র রয়েছে তবে এখানে আগ্রহের বিষয়গুলি রয়েছে\nআইপি ঠিকানা, বা ডিএনএস ঠিকানা। এটি সেই মেশিনের ঠিকানা যা দেখেছিল।\nউল্লেখ URL। নীতিগতভাবে এটি সেই পৃষ্ঠার ইউআরএল যা ব্যবহারকারী এজেন্ট আগে ছিল before প্রায়শই এটি ফাঁকা থাকে এবং খুব মাঝেমধ্যে কিছু ইউআরএল বিজ্ঞাপন করা, কৌতূহলী ওয়েবমাস্টারকে আকর্ষণ করতে এবং লগটি অনলাইনে প্রকাশিত হলে একটি হাইপারলিঙ্ক হিসাবে শেষ করতে নকল হয়।\nব্যবহারকারী এজেন্ট সনাক্তকারী। নীতিগতভাবে এটি মাকড়সা / ব্রাউজার / ওয়েববোট নামে সনাক্ত করে। কখনও কখনও একটি যোগাযোগের URL বা ইমেল ঠিকানা অন্তর্ভুক্ত করা হয়। এই ক্ষেত্রটি পুরোপুরি alচ্ছিক, এবং এটি নকল হতে পারে (উদাহরণস্বরূপ অপেরাতে আইআই এর মতো দেখতে এটির মতো সাইটগুলিতে অ্যাক্সেস করার অনুমতি দেওয়ার মতো ক্ষমতা রয়েছে যা অন্যথায় এটি স্বীকৃতি দেয় না)। আমি একবার একজন এজেন্টকে দেখেছি যে এটি প্রকাশিত প্রতিটি নতুন অনুরোধের জন্য এই নামটি পরিবর্তন করেছে (সম্ভবতঃ ছদ্মবেশের ফর্ম হিসাবে)।\nএটা কি মানুষ? এটা কি মাকড়সা? আমি কিভাবে পার্থক্য বলতে পারি?\nমানব, মাকড়সা এবং ওয়েববোটগুলির ব্রাউজ করার বিভিন্ন ধরণ রয়েছে।\nএকটি মানব ব্রাউজার কয়েক মিনিটের মধ্যে কেবল কয়েকটি পৃষ্ঠা পড়বে (যদিও তারা এক ঘন্টার মধ্যে আবার ফিরে আসতে পারে)। তাদের পড়া পৃষ্ঠাগুলি প্রায়শই একসাথে লিঙ্ক করা হবে (যদি না তারা আপনার সাইট অনুসন্ধান ইঞ্জিন ব্যবহার করে, বা বাইরে থেকে উল্লেখ করা না থাকে)।\nএকটি মাকড়সা সাধারণত আপনার সাইটে পৃষ্ঠাগুলির একটি তালিকা একত্রিত করে এগুলি এলোমেলোভাবে কমবেশি পরিদর্শন করবে (তাদের প্রথম সফরের সময়টি বাদে যখন তারা লিঙ্কগুলি অনুসরণ করতে পারে)। ভাল আচরণ করা মাকড়সাগুলি তারা আপনার সাইটের সাথে কী করতে পারে তা দেখতে "রোবটস টেক্সট" পড়বে এবং আপনার সাইটে অতিরিক্ত লোড না করার জন্য কেবল একবারে কয়েকটি পৃষ্ঠা পড়বে।\n"ওয়েববটস" অর্থ অন্য কোনও ওয়েব রোবট। এগুলি নির্ধারিত টাস্ক অনুসারে আচরণে পৃথক হবে। সাইটের অনুলিপিগুলি খুব অল্প সময়ে আপনার সমস্ত পৃষ্ঠাগুলিকে একত্রে সংযুক্ত হিসাবে দখল করবে। অন্যদিকে, লিঙ্ক চেকাররা প্রতিদিন কেবল এক বা দুটি পৃষ্ঠা পরিদর্শন করতে পারে।\nএকটি বিশেষ এজেন্ট কী তা আমি কীভাবে খুঁজে বের করব?\nপ্রতিবার একই আইপি ঠিকানা থেকে আসতে পারে (সাধারণত এটি ওয়েব-ভিত্তিক পরিষেবার কোনও রূপ বলে বোঝায়), বা ব্যবহারকারীর আইএসপি আইপি ঠিকানা থেকে (এটি বোঝাচ্ছে যে এটি কোনও ব্যবহারকারী মেশিনে চলমান কিছু সফ্টওয়্যার)।\nব্যবহারকারী দ্বারা চালিত ব্যবহারকারী এজেন্টস\n, সাধারণত বিভিন্ন আইপি অ্যাড্রেস থেকে আসে যা প্রায়শই একটি ডিএনএস লুকআপ থাকে যা আইএসপি হিসাবে স্বীকৃত।\nঅন্যান্য উত্তরদাতারা যেমন নির্দেশ করেছেন, আপনি নিজের সার্ভার লগগুলি ম্যানুয়ালি বিশ্লেষণ করতে পারেন। এটি অবশ্য খুব সঠিক পদ্ধতি নয়।\nবটগুলি ক্রমবর্ধমান পরিশীলিত হয়। তাদের অনেকগুলি মানব ট্র্যাফিকের নিদর্শনগুলির অনুকরণে খুব ভাল। এমনকি আপনি যদি কোনও এজেন্টকে বট হিসাবে চিহ্নিত করতে পারেন তবে আপনি সাধারণত এটি বলতে পারবেন না যে এটি কোনও স্ক্র্যাপার বট, হ্যাকার বট বা অন্য কোনও ধরণের বোট কিনা।\nবিভিন্ন ধরণের বটগুলি সঠিকভাবে চিহ্নিত করার জন্য বিশেষজ্ঞের জ্ঞান প্রয়োজন। আমি ডেটাডোম নামের সংস্থাটি সাফ সমাধান হিসাবে এটি সরবরাহ করি। আমাদের প্রযুক্তি আপনার সাইটে আগত সমস্ত ট্র্যাফিক সনাক্ত করে এবং শ্রেণিবদ্ধ করে এবং আপনাকে যে বটগুলি অ্যাক্সেস করতে চান না তা ব্লক করতে দেয়।\nআমি আপনাকে আমন্ত্রণ জানাতে চাই\nবিনামূল্যে (এটি ইনস্টল করা খুব সহজ)। এমনকি আপনি সাবস্ক্রাইব করতে না চাইলেও, পরীক্ষার সময় আপনি যে ড্যাশবোর্ডটিতে অ্যাক্সেস পেয়েছেন তা আপনাকে দেখাবে যে আপনার স্ক্র্যাপের বটগুলি আপনার সাইটে সক্রিয় রয়েছে এবং তারা কে। শুভকামনা!\nপেশাদারদের মতো আপনার পাঠ্য কীভাবে সম্পাদনা করবেনকেউ কীভাবে সফল হতে পারে তা জানে নাসেক্স না করে কিভাবে হাস্যকরভাবে ধনী হয়ে উঠবেনবিদেশী ভাষা কীভাবে শিখবেনআপনার বাড়ির জন্য কীভাবে সেরা হোম থিয়েটার আসন পরিকল্পনা করবেনকীভাবে কাজ করা নয় এয়ারড্রপ ফিক্স করুনবাচ্চাদের জন্য কীভাবে পুরষ্কার প্রাপ্ত টেক প্রোডাক্ট তৈরি করবেন সে সম্পর্কে 10 টি পরামর্শকীভাবে আপনার পারফরম্যান্স পর্যালোচনাটি দরকারী করে তুলবে\nপাইথন শেখা কি আপনাকে অন্যান্য প্রোগ্রামিং ভাষাতে অবহেলা করবে? আমি কত দ্রুত প্রোগ্রামিং শিখতে পারি? আমি কীভাবে এপিআই কলগুলিতে ব্যবহারকারীর অ্যাক্সেসকে সীমাবদ্ধ রাখতে পারি? আমি অ্যান্ড্রয়েডে একটি সাধারণ গেম তৈরি করতে চাই। আমি কিভাবে শুরু করব?অনলাইনে কাজ করে কীভাবে আমি যথেষ্ট আয় পেতে পারি? আমি কীভাবে একটি বিনামূল্যে ওয়েবসাইটের মাধ্যমে অর্থ উপার্জন করব? আপনি কত দ্রুত এইচটিএমএল শিখতে পারেন? জাভাতে দক্ষ হতে কত সময় লাগবে?


‘পর্যবেক্ষকদের জন্য নির্বাচন পেছানোর দাবি অযৌক্তিক’ - all-banglanews\nঢাকা। বুধবার, ২ শ্রাবণ, ১৪২৬; ১৭ জুলাই, ২০১৯; ১২ জিলক্বদ, ১৪৪০\nরিফাত হত্যায় ফেঁসে গেলেন স্ত্রী মিন্নি : গ্রেপ্তার…\nঅবশেষে রংপুরের পল্লী নিবাসেই চিরনিদ্রায় শায়িত হলেন এরশাদ\nমিল্ক ভিটাসহ ১১ ব্র্যান্ডের দুধে মাত্রাতিরিক্ত সিসা\nহোম / রাজনীতি / ‘পর্যবেক্ষকদের জন্য নির্বাচন পেছানোর দাবি অযৌক্তিক’\n‘পর্যবেক্ষকদের জন্য নির্বাচন পেছানোর দাবি অযৌক্তিক’\n১৩ নভেম্বর, ২০১৮\t107 জন পড়েছেন\nঢাকা : আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, বিদেশি পর্যবেক্ষকদের জন্য বিএনপি’র জাতীয় নির্বাচন পেছানোর যে দাবী করেছে তা অযৌক্তিক ও অবাস্তব। আজ মঙ্গলবার আওয়ামী লীগ সভাপতি শেখ হাসিনার ধানমন্ডিস্থ রাজনৈতিক কার্যালয়ে এক সংবাদ সম্মেলনে তিনি এ কথা বলেন। এ সংবাদ সম্মেলনে আওয়ামী লীগের সাংগঠনিক সম্পাদক খালিদ মাহমুদ চৌধুরী, এ কে এম এনামুল হক শামীম ও মহিবুল হাসান চৌধুরী নওফেল, সাংস্কৃতিক বিষয়ক সম্পাদক অসীম কুমার উকিল প্রমুখ উপস্থিত ছিলেন।\nওবায়দুল কাদের বলেন, ‘নির্বাচনে অংশ নিয়েও পুরনো নালিশের অভ্যাসের মধ্যেই সীমাবদ্ধ আছে বিএনপি। বিদেশিদের উপর নির্ভর করে নির্বাচন পেছাবে না। সংবিধান অনুযায়ী আগামী নির্বাচন অনুষ্ঠিত হবে। বিদেশি পর্যবেক্ষকদের জন্য জাতীয় নির্বাচনের তারিখ পেছাতে হবে এর চেয়ে হাস্যকর, অবান্তর, অবাস্তব, ভিত্তিহীন ও অযৌক্তিক দাবি আর হতে পারে না। তিনি বলেন, বিএনপি যদি আন্দোলনের চিন্তা করে তাহলে দেশের জনগণই তাদের প্রতিরোধ করবে। কারণ, জনগণ এখন নির্বাচনের মুডে আছে।\nদলীয় মনোনয়ন সম্পর্কে আওয়ামী লীগের সাধারণ সম্পাদক বলেন, মনোনয়ন ব্যক্তিগত ব্যাপার, যে কেউ চাইতে পারে। কাকে দেয়া হবে তা জানেন দলের সভাপতি। পুনঃতফসিলের কারণে তাড়াহুড়ো করার কিছু নেই। দলের মনোনয়ন তালিকা চূড়ান্ত হতে ৪-৫ দিন সময় লাগবে। এখন প্রার্থীদের সার্ভে রিপোর্ট পর্যালোচনা করা হচ্ছে। আওয়ামী লীগের সংসদীয় মনোনয়ন বোর্ডে ৩ জন অস্থায়ী সদস্য নির্বাচিত হয়েছেন জানিয়ে তিনি বলেন, আওয়ামী লীগের সভাপতিমন্ডলীর সদস্য রমেশ চন্দ্র সেন, ড. আব্দুর রাজ্জাক ও কর্ণেল (অব.) ফারুক খান দলের সংসদীয় মনোনয়ন বোর্ডে অস্থায়ী সদস্য নির্বাচিত হয়েছেন। তিনি আরও বলেন, ‘সংসদীয় বোর্ডের তিন জন সদস্য সৈয়দা সাজেদা চৌধুরী, সৈয়দ আশরাফুল ইসলাম ও ড. আলাউদ্দিন আহম্মেদ অসুস্থ থাকার কারণে তাদের অস্থায়ীভাবে অন্তভুক্ত করা হয়েছে।’\nট্যাগঅযৌক্তিক’ নির্বাচন পেছানোর দাবি পর্যবেক্ষক\nআগের সংবাদ বৃহস্পতিবার থেকে রোহিঙ্গাদের প্রত্যাবাসন শুরু হতে পারে\nপরের সংবাদ রাখিকে আছাড় মারল কুস্তিগীর মহিলা!!!\nমিল্ক ভিটা, ডেইরি ফ্রেশ, ঈগলু, ফার্ম ফ্রেশ, আফতাব মিল্ক, আল্ট্রা মিল্ক, আড়ং, প্রাণ মিল্ক, আয়রন, …\nসড়ক পরিবহন ও সেতুমন্ত্রী এবং আওয়ামী লীগের সাধারণ সম্পাদক ওবায়দুল কাদেরের অপারেশন পরবর্তী স্বাস্থ্যের উন্নতি …\nপ্রধানমন্ত্রী বাংলাদেশ বিএনপি নির্বাচন বিশ্বকাপ ভারত শেখ হাসিনা ওবায়দুল কাদের মাশরাফি আ’লীগ পাকিস্তান আওয়ামী লীগ ঐক্যফ্রন্ট খালেদা জিয়া ইসি এশিয়া কাপ সাকিব ইংল্যান্ড সরকার মুখোমুখি বঙ্গবন্ধু সারাদেশ মনোনয়ন সংসদ এরশাদ\nযোগাযোগ : ০১৮১৬৫২৮০০৭, ই-মেইল : infoabnworld@gmail.com ## ©Copyright 2019, All Rights Reserved ## Powered by ABNWorld


বদলে যাও বদলে দাও - হরতাল সমস্যা তুঙ্গে ?\nHome » অন্যান্য » হরতাল সমস্যা তুঙ্গে ?\nহরতাল সমস্যা তুঙ্গে ?\n174 বার পঠিত\nPublished by Nur-e-elahi in অন্যান্য on এপ্রিল 24th, 2012\nব্যারিষ্টার রফিকুল হক বলছেন যে, সুরঞ্জিতের ২০ কোটি ৭০ লাখ টাকার মামলাকে ধামাচাপা দেওয়ার জন্যই বিএনপি নেতা ইলিয়াস আলীকে গুম করা হয়েছে। তবে বর্তমান সরকার তার পতন নিশ্চিত জেনেও এ কাজ করতে পারে বলে ধারণা করেন ব্যারিষ্টার রফিকুল হক। তিনি আরও বলেন যে ইলিয়াস আলির গাড়ি চালককে যত দ্রুত সম্ভব খুঁজে বের করতে হবে। জনাব ইলিয়াস ও তাঁর গাড়ী চালককে জনসমক্ষে হাজির করা একান্ত প্রয়োজন। নইলে এ কারনে যত সমস্যা হবে তার পুরোটাই সরকারের দায়িত্বে অবহেলার প্রমানক হিসাবে ইতিহাস হয়ে থাকবে। নাগরিক অধিকার থেকে বঞ্চিত হ’লে জনগন একত্রিত হয়ে এই হরতাল পালন করে। আর যাদের ইচ্ছায় এই অধিকার হরণ হয়, তারা ”নিরাপদ শক্তি” পুলিশ প্রশাসনকে ব্যবহার করে। ফলে জনগনের ও পুলিশের মাঝে আত্বিক সম্পর্কের দুরত্ব বাড়ে। তাছাড়াও সাধারনত হরতালে পিকেটিং করতে গিয়ে যে সমস্ত দুর্ঘটনা হয়ে থাকে তার শুরুটা হরতালের বিপক্ষ অবস্থান থেকে অথবা তৃতীয় কোন পক্ষের শক্তি থেকেই হয়ে থাকে। এই দুর্ঘটনা হরতালের পক্ষের শক্তিকে পরাস্থ করার হাতিয়ার হিসাবে প্রচার হ’তে থাকে ।2টি\tমন্তব্য মন্তব্য\tসাআখান\nএপ্রিল 25, 2012 at 3:17 অপরাহ্ন\nউনার এই উক্তি আমার নিজেরও বোধগম্য হয়নি। তাই কিছুই বলতে পারছি না।\nLink\tআ.ন.ম. আফজাল হোসেন\nএপ্রিল 24, 2012 at 9:33 অপরাহ্ন\nধন্যবাদ। ব্যরিস্টার সাহেবকে জাতিকে একটা ধুম্রজালে জড়ানোর জন্য।\nA LIBRARY OF RURAL DEVELOPMENT(SAYED CHOWDHURY) তাজ ভাই, নির্বাচনতো পড়ে আগে যে সুস্থিতি দরকার রাজনীতিতে সেটাইতো অর্জন করা সম্ভব হচ্ছে না ।আমাদের রাজনীতি মবময়ই উসকানি মূলক আচরনে আবিস্ট । আর এর...– মে 22, 11:08 অপরাহ্ন


বাড়ি > পণ্য > নির্মাণের জন্য উচ্চ কোয়ালিটির কেবল ব্যবহার\n(মোট 24 নির্মাণের জন্য উচ্চ কোয়ালিটির কেবল ব্যবহার জন্য পণ্য)\nHuayuan Gaoke Cable Co.,Ltd. চীন মধ্যে নির্মাণের জন্য উচ্চ কোয়ালিটির কেবল ব্যবহার নেতৃস্থানীয় ব্রান্ডের এক। এটা নির্মাণের জন্য উচ্চ কোয়ালিটির কেবল ব্যবহার উত্পাদন উত্পাদন বিশেষজ্ঞ কারখানা এবং সরবরাহকারী। একটি সস্তা পাইকারি মূল্য উচ্চ মানের নির্মাণের জন্য উচ্চ কোয়ালিটির কেবল ব্যবহার অফার।\nনির্মাণের জন্য উচ্চ কোয়ালিটির কেবল ব্যবহার চীন থেকে পাইকারি, সস্তা কারখানা দামে চীন নেতৃস্থানীয় নির্মাতারা থেকে সরাসরি কিনুন। নির্মাণের জন্য উচ্চ কোয়ালিটির কেবল ব্যবহার উপর পাইকারি Huayuan Gaoke Cable Co.,Ltd. পণ্য খুঁজুন এবং বিশ্বস্ত চীনা নির্মাণের জন্য উচ্চ কোয়ালিটির কেবল ব্যবহার পাইকারি এবং সরবরাহকারী থেকে সরাসরি উচ্চ মানের নির্মাণের জন্য উচ্চ কোয়ালিটির কেবল ব্যবহার পেতে। আপনার কিনতে প্রয়োজনীয়তা পাঠান এবং তাত্ক্ষণিক প্রতিক্রিয়া পান।


একাত্তরে পাকিস্তানি বাহিনীর নির্মমতায় নিহতদের স্মরণে ২৫ মার্চ ‘গণহত্যা দিবস’ পালনের প্রস্তাব সংসদে উঠছে।\nআগামী ১১ মার্চ এ সংক্রান্ত প্রস্তাব নিয়ে সংসদে আলোচনা হবে। বৃহস্পতিবার অধিবেশনের শুরুতে স্পিকার ড. শিরীন শারমিন চৌধুরী সংসদকে এ তথ্য জানিয়েছেন। এই প্রস্তাব নিয়ে আলোচনার কারণে সংসদ অধিবেশনের মেয়াদও একদিন বাড়বে বলে স্পিকার জানান।\nস্পিকার বলেন, ‘কার্য উপদেষ্টা কমিটি ৯ মার্চ পর্যন্ত সংসদ অধিবেশন চালানোর সিদ্ধান্ত নেয়। কিন্তু এ অধিবেশ ১১ মার্চ পর্যন্ত সংসদ অধিবেশন চলমান থাকবে। ৯ মার্চ রাষ্ট্রপতির ভাষণের ওপর আলোচনা শেষ হবে। ১১ মার্চ শনিবার ২৫ মার্চকে গণহত্যা দিবস ঘোষণার প্রস্তাব নিয়ে আলোচনা হবে।\n২৫ মার্চ গণহত্যা দিবস পালনের প্রস্তাব নিয়ে সংসদে আলোচনার পর তা গৃহীত হলে নির্বাহী বিভাগ এ সংক্রান্ত সিদ্ধান্ত আসতে পারে। এ হিসেবে এ বছর ২৫ মার্চ গণহত্যা দিবস হিসেবে পালনের সম্ভাবনা রয়েছে।\nগত ১৫ ফেব্রুয়ারি সংসদে এক অনির্ধারিত আলোচনায় অংশ নিয়ে বাণিজ্যমন্ত্রী তোফায়েল আহমেদ ২৫ মার্চ গণহত্যা দিবস পালনের দাবি তোলেন। পরে সংসদ নেতা ও প্রধানমন্ত্রী শেখ হাসিনা আলোচনায় একাত্তরে পাকিস্তানি বাহিনীর নির্মমতা ভবিষ‌্যৎ প্রজন্মও যেন জেনে বড় হয়, সে লক্ষ‌্যে ২৫ মার্চ গণহত‌্যা দিবস হিসেবে পালনের উদ‌্যোগ নেওয়ার কথা জানান।\nওই দিন স্পিকার ড. শিরীন শারমিন বলেন, ‘২৫ মার্চে গণহত্যা দিবস পালনের দাবি সংবলিত একটি প্রস্তাব আমি ইতোমধ্যেই পেয়েছি। একজন সংসদ সদস্য বিষয়টি দিয়েছেন। আমরা অগ্নিঝরা মার্চের যেকোনও একদিন সংসদের বৈঠকে আলোচনা করব।’


খুবিতে পরিবেশ বিষয়ক প্রথম আন্তর্জাতিক সম্মেলনের উদ্বোধন | Khulna University News\nHome Campus খুবিতে পরিবেশ বিষয়ক প্রথম আন্তর্জাতিক সম্মেলনের উদ্বোধন\nখুলনা বিশ্ববিদ্যালয়ের এনভায়রনমেন্টাল সায়েন্স ডিসিপ্লিনের উদ্যোগে পরিবেশ বিষয়ক দু’দিনব্যাপী প্রথম আন্তর্জাতিক সম্মেলন শুরু হয়েছে। সম্মেলনের প্রতিপাদ্য ‘ক্লাইমেট চেঞ্জ এন্ড ইকোসিস্টেম রেস্টোরেশন’। আজ ১৯ ফেব্রুয়ারি (শনিবার) সকাল ৯টায় আচার্য জগদীশচন্দ্র বসু একাডেমিক ভবনের সাংবাদিক লিয়াকত আলী মিলনায়তে সম্মেলনের উদ্বোধনী অনুষ্ঠানে ভার্চ্যুয়ালি যুক্ত থেকে প্রধান অতিথির বক্তব্য রাখেন পরিবেশ, বন ও জলবায়ু পরিবর্তন মন্ত্রণালয়ের মন্ত্রী মোঃ শাহাব উদ্দিন।\nতিনি বলেন, জলবায়ু পরিবর্তনের কারণে বিশ্বের অনেক দেশের মতো বাংলাদেশও মারাত্মকভাবে ক্ষতিগ্রস্ত। তবে বাংলাদেশ পরিবেশের ক্ষতি না করেও আজ প্রথম সারির ভুক্তভোগী দেশ। জলবায়ু পরিবর্তনে সবচেয়ে ঝুঁকিপূর্ণ অবস্থানে। এজন্য বর্তমান সরকার জলবায়ু পরিবর্তনজনিত ইস্যুকে সর্বোচ্চ গুরুত্ব দিচ্ছে। এ বিষয়ে ন্যাশনাল এডাপটেশন প্লান তৈরি করা হচ্ছে। পরিবেশের ভারসাম্য রক্ষায় রিসার্চ এবং নলেজ ম্যানেজমেন্টকে গুরুত্ব দেওয়া হচ্ছে। তিনি আরও বলেন, প্রধানমন্ত্রী আজ জলবায়ু ইস্যুতে বিশ্বের সোচ্চার দেশ প্রধানদের মধ্যে অন্যতম। তিনি এক্ষেত্রে ক্ষতিগ্রস্ত দেশগুলোর প্রতিবাদী কণ্ঠস্বর হিসেবে কাজ করছেন। জাতিসংঘের স্বীকৃতিও পেয়েছেন। তিনি বলেন, খুলনা বিশ্ববিদ্যালয়ের ভৌগলিক অবস্থানজনিত কারণে এখানে গবেষণার ব্যাপক সুযোগ রয়েছে। বিশ্ববিদ্যালয়টি এ ব্যাপারে গুরুত্বপূর্ণ অবদান রাখতে সক্ষম হবে। এই সম্মেলন থেকে প্রাপ্ত সুপারিশমালা মন্ত্রণালয়ের কর্মপরিকল্পনা গ্রহণে গুরুত্ব দেওয়া হবে।\nবিশেষ অতিথির বক্তব্যে পরিবেশ, বন ও জলবায়ু পরিবর্তন মন্ত্রণালয়ের উপমন্ত্রী বেগম হাবিবুন নাহার বলেন, খুলনা বিশ্ববিদ্যালয় আয়োজিত এই আন্তর্জাতিক সম্মেলন খুবই গুরুত্বপূর্ণ। জলবায়ু পরিবর্তনে পরিবেশের যে ক্ষতি হয়েছে, তা নিয়ে বিশ্ব কতটা চিন্তিত সেটা বুঝতেই এই সম্মেলন।\nতিনি বলেন, দেশ স্বাধীনের পর ১৯৭৩-১৯৭৪ সালে জাতির পিতা বঙ্গবন্ধু শেখ মুজিবুর রহমান পরিবেশ বিষয়ে বিভিন্ন আইন করে গেছেন। তারই সুযোগ্য কন্যা প্রধানমন্ত্রী শেখ হাসিনার নেতৃত্বে দেশ আজ এগিয়ে যাচ্ছে। পরিবেশ বিষয়ে গুরুত্বপূর্ণ অবদানের কারণে তিনি এ বিষয়ে জাতিসংঘের সর্বোচ্চ পুরস্কার পেয়েছেন। এ থেকেই আমরা বুঝতে পারি পরিবেশ নিয়ে ভাবনা এখন সরকারের সর্বোচ্চ পর্যায়ের।\nউপমন্ত্রী বলেন, বিশ্বের ১৯৭টি দেশ সবাই এখন বিশ্বাস করে আমাদের পরিবেশ ও প্রতিবেশ ঠিক রাখতে হবে। গত বছর অনুষ্ঠিত বিশ্ব জলবায়ু সম্মেলনেও পরিবেশের নানা দিক স্থান পেয়েছে। বাংলাদেশসহ বিশ্বের সকল দেশই চায় সুন্দর পরিবেশ ধরে রাখতে। তবে বিশ্বের শিল্পোন্নত দেশগুলো পরিবেশ বিপর্যয়ের জন্য দায়ী। তাদের বিষয়ে সবাইকে ভাবতে হবে।\nতিনি বলেন, খুলনা বিশ্ববিদ্যালয়ের উদ্যোগে পরিবেশ বিষয়ক প্রথম এই আন্তর্জাতিক সম্মেলন আয়োজন অন্যান্য বিশ্ববিদ্যালয়ের জন্য বার্তা যে, আমাদের পরিবেশ নিয়ে ভাবার সময় এসেছে। সকলের গবেষণায় এই বিপর্যয় কাটিয়ে উঠতে হবে। তিনি আরও বলেন, বিভিন্ন প্রাকৃতিক দুর্যোগ থেকে সুন্দরবন আমাদের রক্ষা করে আসছে। এসব দুর্যোগের কারণে সুন্দরবনের ক্ষতি হচ্ছে, আয়তন কমে আসছে। প্রতিবছর ২-৪টি দুর্যোগে সবচেয়ে বেশি ক্ষতিগ্রস্ত হয় সুন্দরবন উপকূলীয় দক্ষিণ-পশ্চিমাঞ্চল। সুন্দরবন না থাকলে এ উপকূলে মানব বসতি ও জীবনযাপন সম্ভব হবে না। এ বিষয়ে ভাবতে পরিবেশ বিজ্ঞানীদের এগিয়ে আসতে হবে। সকলের চিন্তা-ভাবনায় আমাদের দেশ বিশ্বে আরও ভাল অবস্থান তৈরি করবে বলে তিনি আশাবাদ ব্যক্ত করেন।\nসভাপতির বক্তব্যে খুলনা বিশ্ববিদ্যালয়ের ভাইস-চ্যান্সেলর ও সম্মেলনের চিফ প্যাট্রন প্রফেসর ড. মাহমুদ হোসেন বলেন, এই সম্মেলনটি দক্ষিণ-পশ্চিমাঞ্চলের জন্য খুবই গুরুত্বপূর্ণ। সম্মেলনে শুধু দেশের জন্যই নয় আঞ্চলিক এবং বৈশ্বিক বিভিন্ন গুরুত্বপূর্ণ তথ্য-উপাত্ত নিয়েও আলোচনা হবে। খুলনা বিশ্ববিদ্যালয়ের অবস্থান উপকূলীয় এলাকায় হওয়ায় পরিবেশ ও প্রতিবেশ নিয়ে শিক্ষা ও গবেষণা করা আমাদের গুরুত্বপূর্ণ দায়িত্ব। সে দায়িত্ববোধ থেকেই এমন সম্মেলনের আয়োজন করা হয়েছে।\nউদ্বোধনী অনুষ্ঠানে প্লিনারি স্পিকার হিসেবে বক্তব্য রাখেন ব্র্যাক বিশ্ববিদ্যালয়ের ইমেরিটাস প্রফেসর ড. আইনুন নিশাত। প্যাট্রন হিসেবে বক্তব্য রাখেন খুলনা বিশ্ববিদ্যালয়ের উপ-উপাচার্য প্রফেসর ড. মোসাম্মাৎ হোসনে আরা এবং জীববিজ্ঞান স্কুলের ডিন প্রফেসর খান গোলাম কুদ্দুস। স্বাগত বক্তব্য রাখেন সম্মেলনের অরগানাইজিং সেক্রেটারি সংশ্লিষ্ট ডিসিপ্লিন প্রধান প্রফেসর ড. আব্দুল্লাহ হারুন চৌধুরী এবং ধন্যবাদ জ্ঞাপন করেন সম্মেলনের অরগানাইজিং কমিটির কনভেনর প্রফেসর ড. দিলীপ কুমার দত্ত। এর আগে জাতীয় সঙ্গীত পরিবেশনের মধ্য দিয়ে আনুষ্ঠানিকভাবে সম্মেলন শুরু হয়। এরপর অতিথিবৃন্দ এবং বিদেশি ডেলিগেটদের ফুল ও উত্তরীয় দিয়ে শুভেচ্ছা জানানো হয়। উদ্বোধনী অনুষ্ঠান শেষে সম্মেলনের বিষয়ে বিভিন্ন সরকারি-বেসরকারি সংগঠনের অংশগ্রহণে প্রদর্শনীর উদ্বোধন করেন উপমন্ত্রী বেগম হাবিবুন নাহার। এসময় ভাইস-চ্যান্সেলর ও প্রো-ভাইস চ্যান্সেলর উপস্থিত ছিলেন।\nসম্মেলনে খ্যাতনামা পরিবেশবিদ প্রফেসর ড. আলী রেজা খান ছাড়াও ভারত, পাকিস্তান, নেপাল, সংযুক্ত আরব আমিরাত, সুইডেনসহ দেশি-বিদেশি বিশেষজ্ঞ, বিজ্ঞানী সশরীরে এবং ভার্চুয়ালি এই সম্মেলনে অংশগ্রহণ করেন। সম্মেলনে ৬টি কি-নোট পেপার এবং ১২৫টি গবেষণা নিবন্ধ উপস্থাপিত হবে বলে আশা করা হচ্ছে। এছাড়াও সম্মেলনে ৬০ জন তরুণ গবেষকের গবেষণা নিবন্ধও উপস্থাপিত হবে।\nPrevious articleখুবি উপাচার্যের সাথে কেএমপি কমিশনারের সৌজন্য সাক্ষাৎ\nNext articleখুবিতে র‌্যাগিংয়ের বিরুদ্ধে জিরো টলারেন্স


রাজবন্দীর জবানবন্দি_কাজী নজরুল ইসলাম | মোলাকাত\nরাজবন্দীর জবানবন্দি_কাজী নজরুল ইসলাম\nPosted by molakateditor | মে ১৭, ২০২১ | মৃক্তগদ‌্য |0|\nআমার উপর অভিযোগ, আমি রাজবিদ্রোহী! তাই আমি রাজকারাগারে বন্দি এবং রাজদ্বারে অভিযুক্ত।\nএকধারে রাজার মুকুট; আরধারে ধূমকেতুর শিখা। একজন রাজা, হাতে রাজদণ্ড; আরজন সত্য, হাতে ন্যায়দণ্ড। রাজার পক্ষে রাজার নিযুক্ত রাজবেতনভোগী, রাজকর্মচারী। আমার পক্ষে– সকল রাজার রাজা, সকল বিচারকের বিচারক, আদি অনন্তকাল ধরে সত্য– জাগ্রত ভগবান।\nআমার বিচারককে কেহ নিযুক্ত করে নাই। এ মহাবিচারকের দৃষ্টিতে রাজা-প্রজা, ধনী-নির্ধন, সুখী-দুঃখী সকলে সমান। এঁর সিংহাসনে রাজার মুকুট আর ভিখারির একতারা পাশাপাশি স্থান পায়। এঁর আইন – ন্যায়, ধর্ম। সে আইন কোনো বিজেতা মানব কোনো বিজিত বিশিষ্ট জাতির জন্য তৈরি করে নাই। সে আইন বিশ্ব-মানবের সত্য-উপলব্ধি হতে সৃষ্ট; সে আইন সর্বজনীন সত্যের, সে আইন সার্বভৌমিক ভগবানের। রাজার পক্ষে– পরমাণু পরিমাণ খণ্ড-সৃষ্টি; আমার পক্ষে– আদি অন্তহীন অখণ্ড স্রষ্টা।\nরাজার পেছনে ক্ষুদ্র, আমার পেছনে– রুদ্র। রাজার পক্ষে যিনি, তাঁর লক্ষ্য স্বার্থ, লাভ অর্থ; আমার পক্ষে যিনি, তাঁর লক্ষ্য সত্য, লাভ পরমানন্দ।\nরাজার বাণী বুদ্বুদ্, আমার বাণী সীমাহারা সমুদ্র।\nআমি কবি, অপ্রকাশ সত্যকে প্রকাশ করবার জন্য, অমূর্ত সৃষ্টিকে মূর্তি দানের জন্য ভগবান কর্তৃক প্রেরিত। কবির কণ্ঠে ভগবান সাড়া দেন। আমার বাণী সত্যের প্রকাশিকা, ভগবানের বাণী। সে বাণী রাজবিচারে রাজদ্রোহী হতে পারে, কিন্তু ন্যায়বিচারে সে বাণী ন্যায়-দ্রোহী নয়, সত্য-দ্রোহী নয়। সে বাণী রাজদ্বারে দণ্ডিত হতে পারে, কিন্তু ধর্মের আলোকে, ন্যায়ের দুয়ারে তাহা নিরপরাধ, নিষ্কলুষ, অম্লান, অনির্বাণ, সত্য-স্বরূপ।\nসত্য স্বয়ং প্রকাশ। তাহাকে কোনো রক্ত-আঁখি রাজদণ্ড নিরোধ করতে পারে না। আমি সেই চিরন্তন স্বয়ম্-প্রকাশের বীণা, যে বীণায় চির-সত্যের বাণী ধ্বনিত হয়েছিল। আমি ভগবানের হাতের বীণা। বীণা ভাঙলেও ভাঙতে পারে, কিন্তু ভগবানকে ভাঙবে কে? একথা ধ্রুব সত্য যে, সত্য আছে, ভগবান আছেন – চিরকাল ধরে আছে এবং চিরকাল ধরে থাকবে। যে আজ সত্যের বাণীকে রুদ্ধ করেছে, সত্যের বীণাকে মূক করতে চাচ্ছে, সে-ও তাঁরই এই ক্ষুদ্রাদপি ক্ষুদ্র সৃষ্ট অণু। তাঁরই ইঙ্গিতে-আভাসে, ইচ্ছায় সে আজ আছে, কাল হয়তো থাকবে না। নির্বোধ মানুষের অহংকারের আর অন্ত নাই; সে যাহার সৃষ্টি, তাহাকেই সে বন্দি করতে চায়, শাস্তি দিতে চায়। কিন্তু অহংকার একদিন চোখের জলে ডুববেই ডুববে।\nযাক, আমি বলছিলাম, আমি সত্যপ্রকাশের যন্ত্র। সে যন্ত্রকে অপর কোনো নির্মম শক্তি অবরুদ্ধ করলেও করতে পারে, ধ্বংস করলেও করতে পারে; কিন্তু সে-যন্ত্র যিনি বাজান, সে-বীণায় যিনি রুদ্র-বাণী ফোটান, তাঁকে অবরুদ্ধ করবে কে? সে-বিধাতাকে বিনাশ করবে কে? আমি মরব, কিন্তু আমার বিধাতা অমর। আমি মরব, রাজাও মরবে, কেননা আমার মতন অনেক রাজবিদ্রোহী মরেছে, আবার এমনই অভিযোগ-আনয়নকারী বহু রাজাও মরেছে, কিন্তু কোনো কালে কোনো কারণেই সত্যের প্রকাশ নিরুদ্ধ হয়নি – তার বাণী মরেনি। সে আজও তেমনই করে নিজেকে প্রকাশ করেছে এবং চিরকাল ধরে করবে। আমার এই শাসন-নিরুদ্ধ বাণী আবার অন্যের কণ্ঠে ফুটে উঠবে। আমার হাতের বাঁশি কেড়ে নিলেই সে বাঁশির সুরের মৃত্যু হবে না; কেননা আমি আর এক বাঁশি নিয়ে বা তৈরী করে তাতে সেই সুর ফোটাতে পারি। সুর আমার বাঁশির নয়, সুর আমার মনে এবং আমার বাঁশি সৃষ্টির কৌশলে। অতএব দোষ বাঁশিরও নয় সুরেরও নয়; দোষ আমার, যে বাজায়; তেমনই যে বাণী আমার কণ্ঠ দিয়ে নির্গত হয়েছে, তার জন্য দায়ী আমি নই। দোষ আমারও নয়, আমার বাণীরও নয়; দোষ তাঁর– যিনি আমার কণ্ঠে তাঁর বাণী বাজান। সুতরাং রাজবিদ্রোহী আমিও নই; প্রধান রাজবিদ্রোহী সেই বাণী-বাদক ভগবান। তাঁকে শাস্তি দিবার মতো রাজশক্তি বা দ্বিতীয় ভগবান নাই। তাঁহাকে বন্দি করবার মতো পুলিশ বা কারাগার আজও সৃষ্টি হয় নাই।\nরাজার নিযুক্ত রাজ-অনুবাদক রাজভাষায় সে-বাণীর শুধু ভাষাকে অনুবাদ করেছে, তাঁর প্রাণকে অনুবাদ করেনি। তাঁর সত্যকে অনুবাদ করতে পারেনি। তার অনুবাদে রাজানুগত্য ফুটে উঠেছে, কেননা, তার উদ্দেশ্য রাজাকে সন্তুষ্ট করা, আর আমার লেখায় ফুটে উঠেছে সত্য, তেজ আর প্রাণঙ কেননা আমার উদ্দেশ্য ভগবানকে পূজা করা; উৎপীড়িত আর্ত বিশ্ববাসীর পক্ষে আমি সত্য-বারি, ভগবানের আঁখিজল! আমি রাজার বিরুদ্ধে বিদ্রোহ করি নাই, অন্যায়ের বিরুদ্ধে বিদ্রোহ করেছি।\nআমি জানি এবং দেখেছি– আজ এই আদালতে আসামির কাঠগড়ায় একা আমি দাঁড়িয়ে নেই, আমার পশ্চাতে স্বয়ং সত্যসুন্দর ভগবানও দাঁড়িয়ে। যুগে যুগে তিনি এমনই নীরবে তাঁর রাজবন্দি সত্য-সৈনিকের পশ্চাতে এসে দণ্ডায়মান হন। রাজ-নিযুক্ত বিচারক সত্য-বিচারক হতে পারে না। এমনই বিচার প্রহসন করে যেদিন খ্রিস্টকে ক্রুশে বিদ্ধ করা হল, গান্ধিকে কারাগারে নিক্ষেপ করা হল, সেদিনও ভগবান এমনই নীরবে এসে দাঁড়িয়েছিলেন তাঁহাদের পশ্চাতে। বিচারক কিন্তু তাঁকে দেখতে পায়নি, তার আর ভগবানের মধ্যে তখন সম্রাট দাঁড়িয়েছিলেন, সম্রাটের ভয়ে তার বিবেক, তার দৃষ্টি অন্ধ হয়ে গেছিল। নইলে সে তার এই বিচারাসনে ভয়ে বিস্ময়ে থরথর করে কেঁপে উঠত, নীল হয়ে যেত, তার বিচারাসন সমেত সে পুড়ে ছাই হয়ে যেত।\nবিচারক জানে আমি যা বলেছি, যা লিখেছি তা ভগবানের চোখে অন্যায় নয়, ন্যায়ের এজলাসে মিথ্যা নয়। কিন্তু হয়তো সে শাস্তি দেবে, কেননা সে সত্যের নয়, সে রাজার। সে ন্যায়ের নয়, সে আইনের। সে স্বাধীন নয়, সে রাজভৃত্য। তবু জিজ্ঞাসা করছি, এই যে বিচারাসন– এ কার? রাজার না ধর্মের? এই যে বিচারক, এর বিচারের জবাবদিহি করতে হয় রাজাকে, না তার অন্তরের আসনে প্রতিষ্ঠিত বিবেককে, সত্যকে, ভগবানকে? এই বিচারককে কে পুরস্কৃত করে? –রাজা না ভগবান? অর্থ না আত্মপ্রসাদ?\nশুনেছি, আমার বিচারক একজন কবি। শুনে আনন্দিত হয়েছি। বিদ্রোহী কবির বিচার বিচারক কবির নিকট। কিন্তু বেলাশেষের শেষ-খেয়া এ প্রবীণ বিচারককে হাতছানি দিচ্ছে, আর রক্ত-উষার নব-শঙ্খ আমার অনাগত বিপুলতাকে অভ্যর্থনা করছে; তাকে ডাকছে মরণ, আমায় ডাকছে জীবন; তাই আমাদের উভয়ের অস্ত-তারা আর উদয়-তারার মিলন হবে কিনা বলতে পারি না। না, আবার বাজে কথা বললাম।\nআজ ভারত পরাধীন। তার অধিবাসীবৃন্দ দাস। এটা নির্জলা সত্য। কিন্তু দাসকে দাস বললে, অন্যায়কে অন্যায় বললে এ রাজত্বে তা হবে রাজদ্রোহ। এ তো ন্যায়ের শাসন হতে পারে না, এই যে জোর করে সত্যকে মিথ্যা, অন্যায়কে ন্যায়, দিনকে রাত বলানো– এ কি সত্য সহ্য করতে পারে? এ শাসন কি চিরস্থায়ী হতে পারে? এতদিন হয়েছিল, হয়তো সত্য উদাসীন ছিল বলে। কিন্তু আজ সত্য জেগেছে, তা চক্ষুষ্মান জাগ্রত-আত্মা মাত্রই বিশেষরূপে জানতে পেরেছে। এই অন্যায় শাসন-ক্লিষ্ট বন্দি সত্যের পীড়িত ক্রন্দন আমার কণ্ঠে ফুটে উঠেছিল বলেই কি আমি রাজদ্রোহী? এ ক্রন্দন কি একা আমার? না– এ আমার কণ্ঠে ওই উৎপীড়িত নিখিল-নীরব ক্রন্দসীর সম্মিলিত সরব প্রকাশ? আমি জানি, আমার কণ্ঠের ওই প্রলয়-হুংকার একা আমার নয়, সে যে নিখিল আর্তপীড়িত আত্মার যন্ত্রণা-চিৎকার। আমায় ভয় দেখিয়ে মেরে এ ক্রন্দন থামানো যাবে না! হঠাৎ কখন আমার কণ্ঠের এই হারা-বাণীই তাদের আরেক জনের কণ্ঠে গর্জন করে উঠবে।\nআজ ভারত পরাধীন না হয়ে যদি ইংলন্ডই ভারতের অধীন হত এবং নিরস্ত্রীকৃত উৎপীড়িত ইংলন্ড-অধিবাসীবৃন্দ স্বীয় জন্মভূমি উদ্ধার করবার জন্য বর্তমান ভারতবাসীর মতো অধীর হয়ে উঠত, আর ঠিক সেই সময় আমি হতুম এমনই বিচারক এবং আমার মতোই রাজদ্রোহ-অপরাধে ধৃত হয়ে এই বিচারক আমার সম্মুখে বিচারার্থ নীত হতেন, তাহলে সেই সময় এই বিচারক আসামির কাঠগড়ায় দাঁড়িয়ে যা বলতেন, আমি তো তাই এবং তেমনি করেই বলছি!\nআমি পরম আত্মবিশ্বাসী! তাই যা অন্যায় বলে বুঝেছি, তাকে অন্যায় বলেছি, অত্যাচারকে অত্যাচার বলেছি, মিথ্যাকে মিথ্যা বলেছি, –কাহারও তোষামোদ করি নাই, প্রশংসার এবং প্রসাদের লোভে কাহারও পিছনে পোঁ ধরি নাই, –আমি শুধু রাজার অন্যায়ের বিরুদ্ধেই বিদ্রোহ করি নাই– সমাজের, জাতির, দেশের বিরুদ্ধে আমার সত্য-তরবারির তীব্র আক্রমণ সমান বিদ্রোহ ঘোষণা করেছে, –তার জন্য ঘরের-বাইরের বিদ্রুপ, অপমান, লাঞ্ছনা, আঘাত আমার উপর পর্যাপ্ত পরিমাণে বর্ষিত হয়েছে, কিন্তু কোনো কিছুর ভয়েই নিজের সত্যকে, আপন ভগবানকে হীন করি নাই, লাভ-লোভের বশবর্তী হয়ে আত্ম-উপলব্ধিকে বিক্রয় করি নাই, নিজের সাধনালব্ধ বিপুল আত্মপ্রসাদকে খাটো করি নাই, কেননা আমি যে ভগবানের প্রিয়, সত্যের হাতের বীণা; আমি যে কবি, আমার আত্মা যে সত্যদ্রষ্টা ঋষির আত্মা। আমি অজানা অসীম পূর্ণতা নিয়ে জন্মগ্রহণ করেছি। এ আমার অহংকার নয়, আত্ম-উপলব্ধির আত্মবিশ্বাসের চেতনালব্ধ সহজ সত্যের সরল স্বীকারোক্তি। আমি অন্ধ-বিশ্বাসে, লাভের লোভে, রাজভয় বা লোকভয়ে মিথ্যাকে স্বীকার করতে পারি না, অত্যাচারকে মেনে নিতে পারি না। তাহলে যে আমার দেবতা আমায় ত্যাগ করে যাবে। আমার এই দেহ-মন্দির জাগ্রত দেবতার আসন বলেই তো লোকে এ-মন্দিরকে পূজা করে, শ্রদ্ধা দেখায়, কিন্তু দেবতা বিদায় নিলে এ শূন্য মন্দিরের আর থাকবে কি? একে শুধাবে কে? তাই আমার কণ্ঠে কাল-ভৈরবের প্রলয়তূর্য বেজে উঠেছিল, আমার হাতে ধূমকেতুর অগ্নি-নিশান দুলে উঠেছিল, সে সর্বনাশা নিশানপুচ্ছে মন্দিরের দেবতা নট-নারায়ণ-রূপ ধরে ধ্বংস-নাচন নেচেছিলেন। এ ধ্বংস-নৃত্য নব সৃষ্টির পূর্ব-সূচনা। তাই আমি নির্মম নির্ভীক উন্নত শিরে সে নিশান ধরেছিলাম, তাঁর তূর্য বাজিয়েছিলাম। অনাগত অবশ্যম্ভাবী মহারুদ্রের তীব্র আহ্বান আমি শুনেছিলাম, তাঁর রক্ত-আঁখির হুকুম আমি ইঙ্গিতে বুঝেছিলাম। আমি তখনই বুঝেছিলাম, আমি সত্য রক্ষার, ন্যায়-উদ্ধারের বিশ্ব-প্রলয় বাহিনীর লাল সৈনিক। বাংলার শ্যাম শ্মশানের মায়ানিদ্রিত ভূমিতে আমায় তিনি পাঠিয়েছিলেন অগ্রদূত তূর্যবাদক করে। আমি সামান্য সৈনিক, যতটুকু ক্ষমতা ছিল তা দিয়ে তাঁর আদেশ পালন করেছি। তিনি জানতেন, প্রথম আঘাত আমার বুকেই বাজবে, তাই আমি একবার প্রলয় ঘোষণার সর্বপ্রথম আঘাতপ্রাপ্ত সৈনিক মনে করে নিজেকে গৌরবান্বিত মনে করেছি! কারাগার-মুক্ত হয়ে আমি আবার যখন আঘাত-চিহ্নিত বুকে, লাঞ্ছনা-রক্ত ললাটে, তাঁর মরণ-বাঁচা চরণমূলে গিয়ে লুটিয়ে পড়ব, তখন তাঁর সকরুণ প্রসাদ চাওয়ার মৃত্যুঞ্জয় সঞ্জীবনী আমায় শ্রান্ত, আমায় সঞ্জীবিত, অনুপ্রাণিত করে তুলবে। সেদিন নতুন আদেশ মাথায় করে নতুন প্রেরণায় উদ্বুদ্ধ আমি, আবার তাঁর তরবারি-ছায়াতলে গিয়ে দণ্ডায়মান হব। সেই আজও-না-আসা রক্ত-উষার আশা, আনন্দ, আমার কারাবাসকে – অমৃতের পুত্র আমি, হাসি-গানের কলোচ্ছ্বাসে স্বর্গ করে তুলবে। চিরশিশু প্রাণের উচ্ছল আনন্দের পরশমণি দিয়ে নির্যাতিত লোহাকে মণিকাঞ্চনে পরিণত করবার শক্তি ভগবান আমায় না চাইতেই দিয়েছেন! আমার ভয় নাই, দুঃখ নাই; কেননা ভগবান আমার সাথে আছেন। আমার অসমাপ্ত কর্তব্য অন্যের দ্বারা সমাপ্ত হবে। সত্যের প্রকাশ-ক্রিয়া নিরুদ্ধ হবে না। আমার হাতের ধূমকেতু এবার ভগবানের হাতের অগ্নি-মশাল হয়ে অন্যায়-অত্যাচারকে দগ্ধ করবে। আমার বহ্নি-এরোপ্লেনের সারথি হবে এবার স্বয়ং রুদ্র ভগবান। অতএব, মাভৈঃ! ভয় নাই।\nকারাগারে আমার বন্দিনী মায়ের আঁধার-শান্ত কোল ও অকৃতী পুত্রকে ডাক দিয়েছে, পরাধীনা অনাথিনি জননীর বুকে এ হতভাগ্যের স্থান হবে কিনা জানি না, যদি হয় বিচারককে অশ্রু-সিক্ত ধন্যবাদ দিব। আবার বলছি, আমার ভয় নাই, দুঃখ নাই। আমি ‘অমৃতস্য পুত্রঃ’। আমি জানি–\nওই অত্যাচারীর সত্য পীড়ন\nআছে, তার আছে ক্ষয়;\nসেই সত্য আমার ভাগ্য-বিধাতা\nযার হাতে শুধু রয়।\nপ্রেসিডেন্সি জেল, কলিকাতা\n৭ জানুয়ারি, ১৯২৩।\nরবিবার – দুপুর\nPreviousঘরকুনো একভাষিক বাঙালি মুসলমানের সাহিত্য সাধনা প্রসঙ্গে_মনোয়ার শামসী সাখাওয়াত\nNextশুভময় হোক আগামী_আফরোজা অদিতি\nকাজী নজরুল ইসলাম ২৫ মে ১৮৯৯; ১১ জ্যৈষ্ঠ ১৩০৬ বঙ্গাব্দ রাঢ় বাংলায় জন্ম নেওয়া একজন বাঙালি কবি এবং পরবর্তী কালে বাংলাদেশের জাতীয় কবি। তিনি ছিলেন বিংশ শতাব্দীর অন্যতম অগ্রণী বাঙালি কবি, ঔপন্যাসিক, নাট্যকার, সঙ্গীতজ্ঞ ও দার্শনিক যিনি বাংলা কাব্যে অগ্রগামী ভূমিকা রাখার পাশাপাশি প্রগতিশীল প্রণোদনার জন্য সর্বাধিক পরিচিত। তিনি বাংলা সাহিত্য, সমাজ ও সংস্কৃতি ক্ষেত্রের অন্যতম শ্রেষ্ঠ ব্যক্তিত্ব হিসেবে উল্লেখযোগ্য এবং তিনি ছিলেন বাঙালি মনীষার এক তুঙ্গীয় নিদর্শন। পশ্চিমবঙ্গ ও বাংলাদেশ – দুই বাংলাতেই তার কবিতা ও গান সমানভাবে সমাদৃত। তার কবিতায় বিদ্রোহী দৃষ্টিভঙ্গির কারণে তাকে বিদ্রোহী কবি নামে আখ্যায়িত করা হয়েছে। তার কবিতার মূল বিষয়বস্তু ছিল মানুষের ওপর মানুষের অত্যাচার এবং সামাজিক অনাচার ও শোষণের বিরুদ্ধে সোচ্চার প্রতিবাদ। বিংশ শতাব্দীর বাংলা মননে কাজী নজরুল ইসলামের মর্যাদা ও গুরুত্ব অপরিসীম। একাধারে কবি, সাহিত্যিক, সংগীতজ্ঞ, সাংবাদিক, সম্পাদক, রাজনীতিবিদ এবং সৈনিক হিসেবে অন্যায় ও অবিচারের বিরুদ্ধে নজরুল সর্বদাই ছিলেন সোচ্চার। তার কবিতা ও গানে এই মনোভাবই প্রতিফলিত হয়েছে। অগ্নিবীণা হাতে তার প্রবেশ, ধূমকেতুর মতো তার প্রকাশ। যেমন লেখাতে বিদ্রোহী, তেমনই জীবনে – কাজেই "বিদ্রোহী কবি", তার জন্ম ও মৃত্যুবার্ষিকী বিশেষ মর্যাদার সঙ্গে উভয় বাংলাতে প্রতি বৎসর উদযাপিত হয়ে থাকে। নজরুল এক সম্ভ্রান্ত মুসলিম কাজী পরিবারে জন্মগ্রহণ করেন। তার প্রাথমিক শিক্ষা ছিল ধর্মীয়। স্থানীয় এক মসজিদে সম্মানিত মুয়াযযিন হিসেবেও কাজ করেছিলেন। কৈশোরে বিভিন্ন থিয়েটার দলের সাথে কাজ করতে যেয়ে তিনি কবিতা, নাটক এবং সাহিত্য সম্বন্ধে সম্যক জ্ঞান লাভ করেন। ভারতীয় সেনাবাহিনীতে কিছুদিন কাজ করার পর তিনি সাংবাদিকতাকে পেশা হিসেবে বেছে নেন। এসময় তিনি কলকাতাতেই থাকতেন। এসময় তিনি ব্রিটিশ রাজের বিরুদ্ধে প্রত্যক্ষ সংগ্রামে অবতীর্ণ হন। প্রকাশ করেন বিদ্রোহী এবং ভাঙার গানের মতো কবিতা; ধূমকেতুর মতো সাময়িকী। জেলে বন্দী হলে পর লিখেন রাজবন্দীর জবানবন্দী, এই সব সাহিত্যকর্মে সাম্রাজ্যবাদের বিরোধিতা ছিল সুস্পষ্ট। ধার্মিক মুসলিম সমাজ এবং অবহেলিত ভারতীয় জনগণের সাথে তার বিশেষ সম্পর্ক ছিল। তার সাহিত্যকর্মে প্রাধান্য পেয়েছে ভালোবাসা, মুক্তি এবং বিদ্রোহ। ধর্মীয় লিঙ্গভেদের বিরুদ্ধেও তিনি লিখেছেন। ছোটগল্প, উপন্যাস, নাটক লিখলেও তিনি মূলত কবি হিসেবেই বেশি পরিচিত। বাংলা কাব্যে তিনি এক নতুন ধারার জন্ম দেন। এটি হল ইসলামী সঙ্গীত তথা গজল, এর পাশাপাশি তিনি অনেক উৎকৃষ্ট শ্যামা সংগীত ও হিন্দু ভক্তিগীতিও রচনা করেন। নজরুল প্রায় ৩০০০ গান রচনা এবং অধিকাংশে সুরারোপ করেছেন যেগুলো এখন নজরুল সঙ্গীত বা "নজরুল গীতি" নামে পরিচিত এবং বিশেষ জনপ্রিয়। মধ্যবয়সে তিনি পিক্স ডিজিজে আক্রান্ত হন। এর ফলে আমৃত্যু তাকে সাহিত্যকর্ম থেকে বিচ্ছিন্ন থাকতে হয়। একই সাথে মানসিক মুক হয়ে যান। বাংলাদেশ সরকারের আমন্ত্রণে ১৯৭২ সালে তিনি সপরিবারে ঢাকা আসেন। এসময় তাকে বাংলাদেশের জাতীয়তা প্রদান করা হয়। জাতীয় কবি করা হয়। এখানেই তিনি ২৯ আগস্ট ১৯৭৬; ১২ ভাদ্র ১৩৮৩ বঙ্গাব্দ ইন্তেকাল করেন।\nঅন্য তুমির কথকতা_শিল্পী নাজনীন\nঙ নাসিক্যের কানামাছি_নাসির মাহমুদ\nশুভময় হোক আগামী_আফরোজা অদিতি


খুলনায় ছড়িয়ে পড়েছে রোহিঙ্গা ও ছেলে ধরা আতঙ্ক! খুলনায় ছড়িয়ে পড়েছে রোহিঙ্গা ও ছেলে ধরা আতঙ্ক!\nঢাকা, বুধবার, ২১ আগস্ট ২০১৯, ৬ ভাদ্র ১৪২৬ আপডেট : ২১ মিনিট আগে English\nখুলনায় ছড়িয়ে পড়েছে রোহিঙ্গা ও ছেলে ধরা আতঙ্ক!\nপ্রকাশ : ১৬ মে ২০১৯, ২০:১২\nখুলনা মহানগর ও জেলার বিভিন্ন স্থানে রোহিঙ্গা আর ছেলে ধরা আতঙ্ক দিন দিন ভয়াবহ আকার ধারণ করছে। প্রতিদিনই জেলার কোন না কোন স্থানে ছেলে ধরা (শিশু চোর) রোহিঙ্গা সন্দেহে এলাকাবাসীর গণপিটুনি বা লাঞ্ছনার শিকার হচ্ছেন এ দেশেরই বয়স্ক ভিক্ষুক ও মানসিক রোগীরা। ইতোমধ্যে রোহিঙ্গা ছেলে ধরা সন্দেহে গণপিটুনিতে ডুমুরিয়া উপজেলায় ষাটোর্ধ এক বৃদ্ধ নিহত হয়েছেন। থানা পুলিশের তদন্তে এমনই তথ্য পাওয়া যাচ্ছে।\nঅনুসন্ধানে দেখা গেছে, গত ১১ মে ডুমুরিয়ার মাগুরখালী ইউনিয়নে শিশু চোর রোহিঙ্গা সন্দেহে গণপিটুনিতে ষাটোর্ধ এক বৃদ্ধ নিহত হন। এ ঘটনায় মেহেদী মোড়ল (৩০) ও মধুসূদন মণ্ডল (২৯) কে গ্রেপ্তার করে পুলিশ। এ ঘটনায় একটি হত্যা মামলাও দায়ের হয়েছে। ওই মামলায় বর্তমানে জেল হাজতে রয়েছেন অভিযুক্ত এ দু’যুবক।\nএ বিষয়ে এ মামলার তদন্ত কর্মকর্তা ডুমুরিয়া থানার অফিসার ইনচার্জ (তদন্ত) পুষ্পেন্দু দেবনাথ জানান, নিহত ব্যক্তির বয়স ৬০-৬৫ বছর হতে পারে। তিনি রোহিঙ্গা কি না তা এখনো নিশ্চিত নয়। তবে নিহত ব্যক্তি মানসিক ভারসাম্যহীন ছিলেন বলে তদন্তে পাওয়া যাচ্ছে। তার পরিচয় জানতে আঙ্গুলের ছাপ ও ডিএনএ পরীক্ষার জন্য প্রেরণ করা হয়েছে।\nএদিকে গত বুধবার দিবাগত রাতে নগরীর সোনাডাঙ্গা থানা এলাকা থেকে তিনজনকে আটক করে থানায় সোপর্দ করেছে স্থানীয় জনগণ। এর আগে মঙ্গলবার দিঘলিয়ার দেয়াড়া কহিনুর স্কুলের পাশে একটি বাড়িতে ভিক্ষা করতে গিয়ে পাখী বেগম (৫০) ও তার মানসিক ভারসাম্যহীন মেয়ে হীরা (২৫) শিশু চোর রোহিঙ্গা সন্দেহে লাঞ্ছনার শিকার হন। এলাকাবাসী তাদেরকে ধরে টেনে হিঁচড়ে দিঘলিয়া থানায় সোপর্দ করেন। পুলিশ তাদের বিষয়ে খোঁজ খবর নিয়ে দেখেন খুলনার ফুলতলা উপজেলার মৃত কাউয়ুম শেখের স্ত্রী পাখী বেগম ও তার মেয়ে হীরা ভিক্ষা করতে দিঘলিয়ায় এসেছিলেন। তাদের সাথে থাকা ব্যাগে চাল ও খুচরা পয়সা পাওয়া গেছে। পরবর্তীতে তাদের স্বজনরা এসে থানায় ভিক্ষুক মা-মেয়ের পরিচয় নিশ্চিত করেছেন।\nদিঘলিয়া থানার উপ-পুলিশ পরিদর্শক খান এমরান হোসেন জানান, গ্রামের মানুষ নতুন কোন মুখ দেখলে বর্তমানে রোহিঙ্গা মনে করে ধরে ফেলছেন।গতকালও এই অবস্থায় পড়েছে ফুলতলা এলাকা থেকে আসা দু’জন ভিক্ষুক নারী। তাদেরকে থানায় এনে খোঁজ খবর নিয়ে দেখা গেছে তারা নির্দোষ। পরে তাদের স্বজনদের ডেকে এনে ছেড়ে দেয়া হয়েছে।\nগত মঙ্গলবার খুলনা মহানগরীর যোগীপোল ভাঙ্গা মসজিদের সামনে থেকে স্থানীয় জনতা রোহিঙ্গা সন্দেহে মো. ফরিদ নামে এক ব্যক্তিকে গণধোলাই দিয়ে পুলিশের কাছে সোপর্দ করে। একই দিন সকাল ১০টায় যাব্দিপুর বৌ-বাজার এলাকা থেকে রাশিদা বেগম (৫০) নামের এক মহিলাকে রোহিঙ্গা সন্দেহে গণপিটুনি দিয়ে পুলিশে সোপর্দ করেন স্থানীয়রা। বেলা ১২টায় মীরেরডাঙ্গা পেট্রোলিয়ামের সামনে থেকে দেবদাস (৪২) নামের এক ব্যক্তিকে রোহিঙ্গা সন্দেহে আটকের পর পুলিশে সোপর্দ করা হয়।\nএর আগে জেলার দাকোপ উপজেলায় ৬ জোড়া নারী-পুরুষকে আটক করে জনগণ। পরে সেখানে পুলিশ গিয়ে পরিস্থিতি নিয়ন্ত্রণ করে। ওই ১২ জন বাংলাদেশের কুমিল্লা জেলার বাসিন্দা। তাদের সবারই এনআইডি রয়েছে বলে জানান থানার ভারপ্রাপ্ত কর্মকর্তা।\nনগরীর খানজাহান আলী থানার অফিসার ইনচার্জ মো. শফিকুল ইসলাম জানান, স্থানীয়রা রোহিঙ্গা সন্দেহে ৩ জনকে পুলিশের কাছে সোপর্দ করছেন। খোঁজ নিয়ে দেখা গেছে তারা বাংলাদেশের মানুষ। তারা পেশায় কেউ ভিক্ষুক এবং কেউ মানসিক রোগী। এছাড়া রূপসা উপজেলায় মানসিক রোগে আক্রান্ত এক যুবককে ধরে থানায় সোপর্দ করে এলাকাবাসী। এসময় তাকে গণপিটুনি দেয়া হয় বলেও সূত্র জানায়।\nএছাড়াও খুলনার পাইকগাছা, কয়রা, রূপসা, ফুলতলা, দাকোপ, বটিয়াঘাটাসহ মহানগরের বিভিন্ন অলি-গলিতে এ ধরনের আতঙ্ক ছড়িয়ে পড়েছে। বিশেষ করে সামাজিক যোগাযোগ মাধ্যমেও বিভিন্ন সময় এধরনের প্রপাগন্ডা ছড়াচ্ছেন এক শ্রেণীর মানুষ। তবে বিষয়টি নিয়ে মানুষ যেভাবে আতঙ্কগ্রস্ত হচ্ছেন তেমন কিছু নয় বলে পুলিশের পক্ষ থেকে দাবি করা হচ্ছে।\nএ বিষয়ে খুলনা জেলা পুলিশের সুপার এস এম শফিউল্লাহ বলেন, সন্দেহভাজন কাউকে দেখলে এলাকার মানুষ তাকে পুলিশের কাছে সোপর্দ করবে। তবে আইন নিজেদের হাতে তুলে না নিলে সকলের জনই ভালো হবে। তিনি বলেন, ইতোমধ্যে ডুমুরিয়ায় এক বৃদ্ধকে রোহিঙ্গা সন্দেহে মারপিটের কারণে তার মৃত্যু হয়। এ ঘটনায় স্থানীয় দুই যুবক হত্যার অভিযোগে দণ্ডবিধির ৩০২ ধারায় গ্রেপ্তার হয়েছেন। তিনি আতঙ্কিত না হয়ে সাধারণ মানুষকে পুলিশের সহায়তা নেয়ার পরামর্শ দেন।\nএই বিষয়ে খুলনা মেট্রোপলিটন পুলিশের মুখপাত্র মোঃ মনিরুজ্জামান মিঠু জানান, আমরা পুলিশ সদস্যদেরকে এই বিষয়ে সজাগ থাকতে বলেছি। আইন যেন কেউ হাতে তুলে না নেয় সে জন্য জনগণকেও সচেতন হওয়ার পরামর্শ দেয়া হয়েছে। তিনি বলেন, সন্দেহভাজন কাউকে পাওয়া গেলে তাকে আইনের আওতায় নেয়ার জন্য সবাইকে অনুরোধ জানানো হয়েছে।


» ভারতের যবন, ম্লেচ্ছ, অচ্ছুত হিন্দুরা এখনো কন্যা শিশু হত্যা করছে ! চলছে অশ্লীল ‘ধ্রুপদী প্রথা’!\nমহাভারতে ধ্রুপদীর ছিল পাঁচ স্বামী। মা কুন্তির আদেশে পাঁচ ভাই, যাদের বলা হয় ‘পঞ্চ পান্ডব’, নিজেদের মধ্যে ভাগ করে নিয়েছিলো বড় ভাইয়ের স্ত্রী ধ্রুপদীকে। যবন হিন্দুদের কথিত ধর্মগ্রন্থ পুরাণে এ প্রথার প্রমাণ পাওয়া যায়। কিন্তু অবাক করা ব্যাপার হচ্ছে, স্ত্রী ভাগাভাগির এই অশ্লীল প্রথা শুধু পুরাণেই নয়, এখনো প্রচলিত আছে ভারতে যবন, ম্লেচ্ছ, অচ্ছুত হিন্দুদের মাঝে। ভারতের উত্তর প্রদেশের গ্রামগুলোতে গেলে দেখা যায়, অনেক পরিবারেই রয়েছে একজন করে ধ্রুপদী। অর্থাৎ, একই পরিবারের একাধিক ছেলের জন্য স্ত্রী রয়েছে একজন। নাউযুবিল্লাহ!\nউত্তর প্রদেশের ওই গ্রামগুলোতে কন্যা শিশু জন্মালে তাকে অভিশাপ হিসেবে বিবেচনা করা হয়। তাই মাতৃগর্ভে থাকাকালীন বা জন্মের পরপরই তাদের মেরে ফেলা হয়। তবে এটা ওই সব অঞ্চলের জন্য কোনো অপরাধ নয়, এটা অনেক দিন থেকে চলে আসা একটি হিন্দুয়ানি প্রথা। আর এই প্রথা মানতে গিয়ে ভারতের ওইসব অঞ্চলে এখন আশঙ্কাজনক হারে কমে গেছে নারীর সংখ্যা। তাই, বিবাহযোগ্য ছেলেদের জন্য বউ খুঁজতে গিয়ে হিমশিম খেতে হচ্ছে অনেক পরিবারকে। কিন্তু ওই প্রত্যন্ত অঞ্চলের মানুষরা এই সমস্যার সমাধানও খুঁজে বের করেছে। এই সমাধানের নামই হলো ‘ধ্রুপদী প্রথা’। অর্থাৎ কোনোভাবে পরিবারের একটি ছেলেকে বিয়ে দিতে পারলেই হলো। এরপর ওই পরিবারের বাকি ছেলেদেরও স্ত্রী হয়ে যায় নতুন বউ। একাধিক স্বামীর সঙ্গে সংসার করতে তাকে বাধ্য করা হয়।\nসম্প্রতি এমনই এক এ যুগের ‘ধ্রুপদী’কে খুঁজে পেয়েছে রয়টার্সের প্রতিনিধি নিতা ভাল্লা। ওই ধ্রুপদীর নাম ‘মুন্নি’। এ ধরনের ধ্রুপদীর সঙ্গে সচরাচর কথা বলা যায় না। কারণ এরা বেশির ভাগই চরমপন্থী হিন্দু পরিবারের বউ।\nরয়টার্সের প্রতিনিধি উত্তর প্রদেশের ভগপত জেলার একটি সরকারি হাসপাতালে দেখা পেয়েছে ‘ধ্রুপদী’ মুন্নির। যে তিন মাস পর বাড়ির বাইরে পা রেখেছিলো, চিকিৎসকের কাছে আসবে বলে। অনেক লুকিয়ে এবং ভয়ে ভয়ে মুন্নি তার কথাগুলো জানায় নিতাকে ।\nমুন্নি জানায়, যখন শৈশব শেষে মাত্র কৈশরে পা দিলো ঠিক তখনি তার বিয়ে হয়ে যায়। এরপর থেকে সংসার করতে হয় একই পরিবারের তিন ছেলের সঙ্গে এবং তাকে বাধ্য করা হয় প্রতিটি ছেলের সংসারে অন্তত একটি করে ছেলে সন্তান জন্ম দেয়ার জন্য।\nমুন্নি জানায়, “আমার স্বামী এবং তার মা-বাবা আমাকে তাদের মনের মতো করে অন্য ছেলেদের সঙ্গে ভাগ করে নেয়। তারা যখন যার ঘরে আমাকে যেত বলে, আমাকে তখন সেখানেই যেতে হয়। যদি আমি কিছুর প্রতিবাদ করি তাহলে অনেক মার খেতে হয়।” এখন মুন্নির বয়স ৪০, তিন স্বামীর ঘরে তিন সন্তানের জন্ম দিয়েছে সে। কিন্তু এখনো ওই একই কারণে প্রায়ই নির্যাতনের শিকার হতে হয় তাকে। শুধু ভগপত জেলাই না, একই অবস্থা হরিয়ানা, পাঞ্জাব এবং রাজস্থানেও।\nভগপত জেলার এক অবসরপ্রাপ্ত কনস্টেবল জানায়, শুধু যে ভগপত জেলার কিশোরীরাই ‘ধ্রুপদী প্রথা’র শিকার তা না। ঝাড়খন্ড এবং উত্তর প্রদেশের অনেক দরিদ্র গ্রাম থেকে মাত্র ১৫০০০ (সর্বোচ্চ) রূপির বিনিময়ে একাধিক ছেলের জন্য একটি বউ কিনে আনে অনেক পরিবার।\nএসব অঞ্চলের রক্ষণশীল সমাজ এই ‘ধ্রুপদী প্রথা’র অনেক ভালো দিকও বের করেছে। তাদের মতে, এর ফলে যৌথ পরিবার ভেঙে যাওয়ার সম্ভবনা থাকে না, আবার সম্পত্তি, জায়গা-জমি ভাগ বাটোওয়ারার ঝামেলাও থাকে না।\nবিভাগ: ইতিহাস, খবর, জানা-অজানা\nট্যাগ: কন্যা শিশু হত্যা, ধ্রুপদী প্রথা, পুরাণ, বউ ভাগাভাগি\nসর্বশেষ সম্পাদনা: অক্টোবর ৩১, ২০১১ সময়: ৮:৫৯ অপরাহ্ন [fbls]


জীবনকাহিনি: যিহোবা সত্যিই আমাকে সাহায্য করেছেন | অধ্যয়ন\n‘আমার খাদ্য এই যেন ঈশ্বরের ইচ্ছা পালন করি’\nকীভাবে প্রত্যেক ব্যক্তিকে আমাদের ‘উত্তর দেওয়া’ উচিত?\nআপনার পরিচর্যার সময় সুবর্ণ নিয়ম মেনে চলুন\nজীবনকাহিনি যিহোবা সত্যিই আমাকে সাহায্য করেছেন\nযিহোবা হলেন এক সুসংগঠিত ঈশ্বর\nআপনি কি যিহোবার সংগঠনের সঙ্গে এগিয়ে চলছেন?\nআমাদের আর্কাইভ থেকে “শস্যচ্ছেদনের কাজ অনেক বাকি আছে”\nভাষা Sesotho (Lesotho) অ্যানডেবিলে আইমারা আইসল্যান্ড আজারবাইজানি আজারবাইজানি (সিরেলিক) আফ্রিকান্স আম্‌হারিক আরবি আর্মেনীয় আলবানীয় ইংরেজি ইউক্রেনিয়ান ইগবো ইতালীয় ইন্দোনেশীয় ইলোকো ইয়োরুবা উজবেক উম্বুনডু উর্দু এওয়ে এফিক এস্টোনীয় ওরোমো ওসেটিয়ান ওয়ারে-ওয়ারে ওয়ালাইতা ওয়ালিসিয়ান কঙ্গো কাজাখ কান্নাড়া কাম্বোডিয়ান কিকাওন্ডে কিকিউ কিনাইয়ারওয়ান্ডা কিম্বুন্ডু কিরঘিজ কিরুন্ডি কেচুয়া (অ্যানক্যাশ) কেচুয়া (আয়াকুচো) কেচুয়া (কুজকো) কেচুয়া (বলিভিয়া) কোরিয়ান কোয়াঙ্গালি কোয়ানইয়ামা ক্যাটালান ক্রোয়েশীয় খোসা গা গান গুজারাটি গুয়ারানি গ্রিক গ্রীনল্যান্ডিক চাইনিজ (প্রচলিত) চাইনিজ (সহজ) চিচেওয়া চিটোঙ্গা চিতুম্বুকা চেক জর্জীয় জাপানী জার্মান জিমা জুলু টাগালোগ টাটার টিগ্রিনা টুই ডাচ ডোংগা ড্যানিশ ড্রেহু তামিল তাহিতিয়ান তুর্কি তেলুগু ত্‍জোতজিল ত্‍শিবুলা ত্‍সোঙ্গা ত্‍সোয়ানা থাই নরওয়েজিয়ান নায়ানেকা নেপালি পর্তুগিজ পাঞ্জাবি পাপিয়ামেন্টো (আরুবা) পাপিয়ামেন্টো (কুরাসাও) পারসিক পোলিশ প্যাংগাসিনান ফিনিশ ফ্রেঞ্চ বাংলা বাইকোল বিসলামা বুলগেরীয় ভিয়েতনামীয় ভেন্ডা মল্‌টিজ মারাঠি মালাগাসি মালায়লাম মালে মায়া ম্যাসিডোনিয়া রুশ রোমানিয়ান লাটভিয়ান লিঙ্গালা লিথুয়েনিয়ান লুও লুগাণ্ডা লুন্ডা লুভেলে শোনা শ্রানানটোঙ্গো সাংগো সার্বিয়ান সার্বিয়ান (রোমান) সিংহলা সিবেম্বা সিলোজি সুইডিশ সেপেডি সেবুয়ানো সোয়াতি সোয়াহিলি সোয়াহিলি (কঙ্গো) স্প্যানিশ স্লোভাক স্লোভানীয় হাইতিয়ান ক্রিওল হাঙ্গারীয় হিন্দি হিব্রু হিলিগেনন\nপ্রহরীদুর্গ (অধ্যয়ন সংস্করণ) | মে ২০১৪\nযিহোবা সত্যিই আমাকে সাহায্য করেছেন\nবলেছেন কেনেথ লিটল্\nবিয়ের অল্পসময় পরেই আমি আর আমার স্ত্রী এভলিন কানাডার অন্টারিওর উত্তরে অবস্থিত হর্নপেন শহরে এসে ট্রেন থেকে নামি। সেই এলাকাটা ঝোপজঙ্গলে পূর্ণ ছিল। তখন ভোর বেলা আর বাইরে প্রচণ্ড শীত। স্থানীয় একজন ভাই আমাদের গাড়িতে করে নিয়ে যান আর আমরা সেই ভাই, তার স্ত্রী ও ছেলের সঙ্গে পেটভরে সকালের খাবার খাই। তারপর, আমরা তুষারের ওপর দিয়ে হেঁটে হেঁটে ঘরে ঘরে প্রচার করি। সেই দিনই দুপুর বেলা আমি সীমা অধ্যক্ষ হিসেবে আমার প্রথম বক্তৃতা দিই। সেখানে কেবল আমরা পাঁচ জন উপস্থিত ছিলাম; আর কেউ আসেনি।\nসত্যি বলতে কী, ১৯৫৭ সালে আমার সেই বক্তৃতায় এত কমসংখ্যক শ্রোতা উপস্থিত হয়েছিল বলে আমার একটুও খারাপ লাগেনি। বুঝতেই পারছেন, আমি ছোটোবেলা থেকেই অনেক লাজুক স্বভাবের ছিলাম। এমনকী ছোটোবেলায় আমাদের ঘরে যখন কোনো চেনাজানা অতিথি আসত, তখনও আমি লুকিয়ে থাকতাম।\nআপনারা এটা জেনে অবাক হবেন, যিহোবার সংগঠনে আমার বেশিরভাগ দায়িত্ব এমন ছিল যে, এগুলোর কারণে আমাকে অনেক লোকের সঙ্গে মেলামেশা করতে হয়েছে। তাদের মধ্যে কেউ কেউ আমার বন্ধু, আবার কেউ কেউ একেবারেই অপরিচিত। কিন্তু, আমি যেহেতু লাজুক স্বভাব ও আত্মবিশ্বাসের অভাবের সঙ্গে ক্রমাগত লড়াই করেছি, তাই সেইসমস্ত দায়িত্ব সফলভাবে পালন করার কৃতিত্ব আমি নিজে নিতে পারি না। এর পরিবর্তে, আমি যিহোবার এই প্রতিজ্ঞার সত্যতা দেখতে পেয়েছি: “আমি তোমাকে পরাক্রম দিব; আমি তোমার সাহায্য করিব; আমি আপন ধর্ম্মশীলতার দক্ষিণ হস্ত দ্বারা তোমাকে ধরিয়া রাখিব।” (যিশা. ৪১:১০) একটা যে-প্রধান উপায়ে যিহোবা আমাকে সাহায্য করেছেন, তা হল সহখ্রিস্টানদের সহযোগিতা। তাদের মধ্যে কয়েক জনের কথা আমি আপনাদের বলতে চাই। আমার ছোটোবেলা থেকেই শুরু করছি।\nতিনি একটি বাইবেল এবং কালো রঙের একটা নোটবুক ব্যবহার করেন\nঅন্টারিওর দক্ষিণ-পশ্চিমে আমাদের পারিবারিক খামারে\n১৯৪০ সালের কোনো এক রোদ ঝলমলে রবিবার। সে-দিন সকালে এলসি হান্টিংফোর্ড নামে একজন বোন অন্টারিওর দক্ষিণ-পশ্চিমাঞ্চলে অবস্থিত আমাদের পারিবারিক খামারের দরজায় কড়া নাড়েন। আমার মা দরজা খোলেন কিন্তু বাবা আমার সঙ্গে ভিতরে বসে কথা শুনতে থাকেন। তিনিও আমার মতো লাজুক স্বভাবের ছিলেন। বাবা ভেবেছিলেন, বোন হান্টিংফোর্ড হয়তো কিছু বিক্রি করতে এসেছেন আর মা অপ্রয়োজনীয় কিছু কিনে ফেলবেন। তাই, আমরা যে আগ্রহী নই, তা বলার জন্য বাবা অবশেষে দরজার কাছে যান। কিন্তু, বোন হান্টিংফোর্ড জিজ্ঞেস করেন, “আপনারা কি বাইবেল অধ্যয়ন করতে আগ্রহী নন?” বাবা উত্তর দেন, “অবশ্যই আমরা সেই ব্যাপারে আগ্রহী।”\nবোন হান্টিংফোর্ড একেবারে ঠিক সময়ে আমাদের সঙ্গে দেখা করেছিলেন। আমার বাবা-মা ইউনাইটেড চার্চ অভ্ কানাডা-র সক্রিয় সদস্য ছিল কিন্তু সম্প্রতি তারা সেই গির্জা ত্যাগ করার সিদ্ধান্ত নিয়েছিল। কেন? কারণ গির্জার একজন যাজক দরজার সামনে সমস্ত দাতার নাম তাদের দানের পরিমাণ অনুযায়ী তালিকা করে টাঙিয়ে দিয়েছিলেন। আমার বাবা-মায়ের আয় খুব সীমিত ছিল আর তাই তাদের নাম সাধারণত তালিকার শেষের দিকে থাকত আর গির্জার যাজকরা তাদেরকে আরও বেশি টাকা দেওয়ার জন্য চাপ দিত। আরেকজন যাজক স্বীকার করেছিলেন, তার চাকরি বাঁচানোর জন্য তিনি সেই বিষয়গুলো শিক্ষা দিতে পারেন না, যেগুলো তিনি সত্যিই বিশ্বাস করেন। তাই, আমরা সেই গির্জা ত্যাগ করেছিলাম আর আমাদের আধ্যাত্মিক চাহিদা মেটানোর জন্য উপায় খুঁজছিলাম।\nকানাডায় যেহেতু সেই সময় যিহোবার সাক্ষিদের কাজের ওপর নিষেধাজ্ঞা ছিল, তাই বোন হান্টিংফোর্ড শুধুমাত্র বাইবেল এবং একটা ছোটো কালো নোটবুকে লেখা কিছু নোট ব্যবহার করে আমাদের পরিবারের সঙ্গে বাইবেল অধ্যয়ন পরিচালনা করতেন। পরে তিনি যখন বুঝতে পেরেছিলেন, আমরা কর্তৃপক্ষের কাছে তাকে ধরিয়ে দেব না, তখন তিনি আমাদেরকে বাইবেলভিত্তিক সাহিত্যাদি দেখিয়েছিলেন। প্রতি বার অধ্যয়ন করার পর আমরা সযত্নে সেই প্রকাশনাগুলো লুকিয়ে রাখতাম। *\nআমার বাবা-মা ঘরে ঘরে প্রচারের প্রতি সাড়া দিয়েছিল এবং ১৯৪৮ সালে বাপ্তিস্ম নিয়েছিল\nবিরোধিতা এবং অন্যান্য বাধা সত্ত্বেও বোন হান্টিংফোর্ড উদ্যমের সঙ্গে রাজ্যের বার্তা প্রচার করতেন। তার উদ্যম দেখে আমি অভিভূত হয়েছিলাম এবং সত্যের পক্ষসমর্থন করতে অনুপ্রাণিত হয়েছিলাম। আমার বাবা-মা যিহোবার সাক্ষি হিসেবে বাপ্তিস্ম নেওয়ার এক বছর পর, আমিও ঈশ্বরের কাছে উৎসর্গীকরণের প্রতীক হিসেবে বাপ্তিস্ম নিয়েছিলাম। ১৯৪৯ সালের ২৭ ফেব্রুয়ারি, আমাকে এমন একটা ধাতব পাত্রের মধ্যে বাপ্তিস্ম দেওয়া হয়, যে-পাত্রটা কৃষকরা গৃহপালিত পশুদের জল খাওয়ানোর জন্য ব্যবহার করত। সেই সময় আমার বয়স ছিল ১৭ বছর। তখন থেকে আমি পূর্ণসময়ের পরিচর্যা করার জন্য দৃঢ়সংকল্পবদ্ধ হই।\nযিহোবা আমাকে সাহসী হতে সাহায্য করেন\n১৯৫২ সালে বেথেলে সেবা করার আমন্ত্রণ পেয়ে আমি অবাক হয়ে যাই\nতবে বাপ্তিস্মের পর পরই অগ্রগামী সেবা শুরু করার ব্যাপারে আমি দ্বিধাবোধ করি। কিছু সময়ের জন্য আমি একটা ব্যাঙ্কে এবং একটা অফিসে কাজ করি কারণ আমি নিজেকে আশ্বস্ত করতাম যে, আমার অগ্রগামী কাজকে সমর্থন করার জন্য আমাকে কিছু টাকা আয় করতে হবে। কিন্তু বয়স কম হওয়ায়, আমি যত তাড়াতাড়ি আয় করতাম, তত তাড়াতাড়িই তা খরচ করে ফেলতাম। তাই, টেড সার্জেন্ট নামে একজন ভাই আমাকে বলবান হতে এবং যিহোবার ওপর বিশ্বাস বজায় রাখতে উৎসাহ দিয়েছিলেন। (১ বংশা. ২৮:১০) তার কাছ থেকে সেই মৃদু ঠেলা পেয়ে আমি ১৯৫১ সালের নভেম্বর মাসে অগ্রগামী সেবা শুরু করি। তখন আমার কাছে কেবল ৪০ ডলার, একটা পুরোনো সাইকেল এবং একটা নতুন ব্রিফকেস ছিল। কিন্তু যিহোবা সবসময় আমার যা প্রয়োজন, সেটাই জুগিয়েছেন। আমাকে অগ্রগামী সেবা শুরু করার ব্যাপারে উৎসাহিত করার জন্য আমি ভাই টেডের কাছে কতই-না কৃতজ্ঞ! এর ফলে, আমি আরও আশীর্বাদ লাভ করেছি।\n১৯৫২ সালের আগস্ট মাসের শেষের দিকে এক সন্ধ্যায় আমি টরোন্টো থেকে একটা ফোন কল পাই। যিহোবার সাক্ষিদের কানাডার শাখা অফিস আমাকে সেপ্টেম্বর মাস থেকে বেথেলে সেবা করার জন্য আমন্ত্রণ জানায়। যদিও আমি অনেক লাজুক স্বভাবের ছিলাম এবং কখনোই কোনো শাখা অফিস দেখতে যাইনি, কিন্তু আমি অনেক খুশি হয়েছিলাম কারণ অন্যান্য অগ্রগামীরা আমাকে বেথেল সম্বন্ধে অনেক ভালো ভালো তথ্য দিয়েছিল। তাই বেথেলে যাওয়ার সঙ্গেসঙ্গেই আমি সেই নতুন পরিবেশে স্বচ্ছন্দ বোধ করতে শুরু করেছিলাম।\n“ভাই-বোনদের বুঝতে দিন যে, আপনি তাদের জন্য চিন্তা করেন”\nবেথেলে আসার দুই বছর পরেই আমি টরোন্টোর শ ইউনিট-এর মণ্ডলীর দাস হিসেবে দায়িত্ব পেয়েছিলাম, যেটাকে এখন প্রাচীনগোষ্ঠীর কোঅর্ডিনেটর বলা হয়। * আমার আগে ভাই বিল ইয়েকস এই দায়িত্ব পালন করতেন। তখন আমার বয়স মাত্র ২৩ বছর আর আমি নিজেকে খামারের একজন সাধারণ ছেলে হিসেবেই মনে করতাম। ভাই ইয়েকস নম্রভাবে এবং প্রেমের সঙ্গে আমাকে কী করতে হবে, তা দেখিয়ে দিয়েছিলেন। আর যিহোবা সত্যিই আমাকে সাহায্য করেছেন।\nভাই ইয়েকস দেখতে ছোটোখাটো ছিলেন আর তিনি সবসময় অনেক হাসিখুশি থাকতেন। তিনি লোকেদের ব্যাপারে অনেক আগ্রহী ছিলেন। তিনি ভাই-বোনদের ভালোবাসতেন আর তারাও তাকে ভালোবাসত। তিনি কেবল সমস্যার সময়ে নয় বরং অন্যান্য সময়েও ভাই-বোনদের বাড়িতে সাক্ষাৎ করতে যেতেন। ভাই বিল ইয়েকস আমাকে একইরকম করার জন্য এবং ক্ষেত্রের পরিচর্যায় ভাই-বোনদের সঙ্গে কাজ করার জন্য উৎসাহিত করেছিলেন। তিনি বলেছিলেন, “কেন্, ভাই-বোনদের বুঝতে দিন যে, আপনি তাদের জন্য চিন্তা করেন। তাহলে তারা অসংখ্য ভুলত্রুটিকে আচ্ছাদন করবে।”\nআমার স্ত্রী অনুগত প্রেম দেখায়\n১৯৫৭ সালের জানুয়ারি মাস থেকে যিহোবা আমাকে বিশেষ উপায়ে সাহায্য করে এসেছেন। সেই মাসে আমি এভলিনকে বিয়ে করি। সে গিলিয়েড স্কুলের ১৪তম ক্লাস থেকে গ্র্যাজুয়েশন লাভ করেছিল। আমাদের বিয়ের আগে থেকে সে কুইবেকের ফ্রেঞ্চভাষী একটা অঞ্চলে সেবা করত। সেই সময় কুইবেকে রোমান ক্যাথলিক চার্চ-এর আধিপত্য ছিল। তাই, এভলিনের জন্য সেই এলাকায় দায়িত্ব পালন করা অনেক কঠিন ছিল, কিন্তু তারপরও সে তার দায়িত্বের প্রতি ও যিহোবার প্রতি অনুগত ছিল।\n১৯৫৭ সালে এভলিন এবং আমি বিয়ে করি\nএভলিন আমার প্রতিও অনুগত ছিল। (ইফি. ৫:৩১) আসলে, বিয়ের ঠিক পর পরই তার আনুগত্য পরীক্ষিত হয়েছিল! আমরা যুক্তরাষ্ট্রের ফ্লোরিডায় বেড়াতে যাওয়ার পরিকল্পনা করেছিলাম, কিন্তু বিয়ের পরদিনই আমাকে শাখা অফিস থেকে ফোন করে বলা হয় যেন আমি কানাডা বেথেলে এক সপ্তাহব্যাপী একটা সভায় যোগ দিই। যদিও এই সভা আমাদের পরিকল্পনায় ব্যাঘাত ঘটিয়েছিল, কিন্তু তারপরও এভলিন এবং আমি যিহোবা আমাদের কাছ থেকে যা চান, তা-ই করতে চেয়েছিলাম। তাই, আমরা আমাদের হানিমুনের পরিকল্পনা বাতিল করেছিলাম। সেই সপ্তাহে এভলিন শাখা অফিসের কাছাকাছি এলাকায় প্রচার করেছিল। যদিও এই এলাকা কুইবেকের চেয়ে বহুগুণে আলাদা ছিল, কিন্তু সে ধৈর্য ধরে কাজ চালিয়ে গিয়েছিল।\nসেই সপ্তাহের শেষে আমি এক অপ্রত্যাশিত সংবাদ পাই। আমাকে অন্টারিওর উত্তরাঞ্চলে একজন সীমা অধ্যক্ষ হিসেবে নিযুক্ত করা হয়েছে। আমি সবেমাত্র বিয়ে করেছি, বয়স মাত্র ২৫ বছর আর আমার অভিজ্ঞতা বলতে গেলে কিছুই নেই, কিন্তু তারপরও যিহোবার ওপর আস্থা রেখে আমরা সেখানে গিয়েছিলাম। কানাডার শীতের একেবারে মাঝামাঝি সময়ে আমরা রাতের একটা ট্রেনে চড়ে বেশ কয়েক জন অভিজ্ঞ ভ্রমণ অধ্যক্ষের সঙ্গে যাত্রা শুরু করেছিলাম। তারাও তাদের কার্যভারের এলাকায় ফিরে যাচ্ছিল। তারা আমাদের অনেক উৎসাহিত করেছিল! এমনকী আমাদের যেন সারারাত গাড়িতে বসে থাকতে না হয়, সেইজন্য একজন ভাই তার সেই সংরক্ষিত আসনটা ব্যবহার করার জন্য বার বার অনুরোধ করেছিলেন, যেখানে ঘুমানো যায়। পরের দিন সকালে অর্থাৎ আমাদের বিয়ের মাত্র ১৫ দিন পরে আমরা হর্নপেনে একটা ছোটো দল পরিদর্শন করি, যেমনটা আমি শুরুতে বর্ণনা করেছি।\nএভলিন এবং আমাকে অন্যান্য পরিবর্তনেরও মুখোমুখি হতে হয়েছিল। ১৯৬০ সালের শেষের দিকে আমরা যখন জেলার কাজ চালিয়ে যাচ্ছিলাম, তখন আমি গিলিয়েড স্কুলের ৩৬তম ক্লাসে যোগ দেওয়ার আমন্ত্রণ পাই। এটা ছিল দশ মাসের একটা কোর্স, যা ১৯৬১ সালের ফেব্রুয়ারি মাসে নিউ ইয়র্কের ব্রুকলিনে শুরু হতে যাচ্ছিল। আমি অনেক আনন্দিত হয়েছিলাম, কিন্তু আমার আনন্দে কিছুটা ভাটা পড়েছিল কারণ এভলিনকে এই ক্লাসে আমন্ত্রণ জানানো হয়নি। এর পরিবর্তে, গিলিয়েড-এ আমন্ত্রিত অন্যান্য ভাইদের স্ত্রীদের মতো এভলিনকেও এই বিষয়টা উল্লেখ করে চিঠি লেখার জন্য বলা হয়েছিল যে, কমপক্ষে দশ মাসের জন্য আমাদের পৃথক থাকার ব্যাপারে তার কোনো আপত্তি নেই। যদিও এভলিন কান্নাকাটি করেছিল, কিন্তু তারপরও আমরা এই ব্যাপারে একমত হয়েছিলাম, আমার স্কুলে যোগ দেওয়া উচিত। আর আমি গিলিয়েড থেকে যে-মূল্যবান প্রশিক্ষণ লাভ করব, সেটার কথা চিন্তা করে সে অনেক খুশি হয়েছিল।\nএই সময়টাতে এভলিন কানাডার শাখা অফিসে সেবা করেছিল। সেখানে সে আমাদের একজন প্রিয় অভিষিক্ত বোন মার্গারেট লোভেলের সঙ্গে একই রুমে থাকার এক বিশেষ সুযোগ পেয়েছিল। এটা ঠিক যে, এভলিন আর আমি একে অন্যের অভাব বোধ করতাম, কিন্তু যিহোবার সাহায্যে আমরা নিজেদের এই সাময়িক কার্যভারের সঙ্গে মানিয়ে নিয়েছিলাম। যিহোবা এবং তাঁর সংগঠন যেন আমাদেরকে আরও বেশি ব্যবহার করতে পারে, সেইজন্য এভলিন আমরা একত্রে যে-সময় কাটাতে পারতাম, তা ত্যাগ করার ব্যাপারে ইচ্ছুক মনোভাব দেখিয়েছিল। তার সেই মনোভাব আমার হৃদয়কে নাড়া দিয়েছিল।\nগিলিয়েড-এ তিন মাস পার হয়ে যাওয়ার পর ভাই নেথেন নর, যিনি সেই সময় বিশ্বব্যাপী কাজের নেতৃত্ব দিচ্ছিলেন, তিনি আমাকে এক বিশেষ আমন্ত্রণ জানান। তিনি আমাকে জিজ্ঞেস করেছিলেন, আমি সেই অবস্থায় গিলিয়েড স্কুল ত্যাগ করে কানাডায় ফিরে গিয়ে শাখা অফিসে অনুষ্ঠিত রাজ্যের পরিচর্যা বিদ্যালয়-এ নির্দেশক হিসেবে কাজ করতে চাই কি না। ভাই নর বলেছিলেন, আমাকে সেই আমন্ত্রণ গ্রহণ করতেই হবে, এমন নয়। আমি চাইলে গিলিয়েড কোর্স শেষ করতে পারি এবং তারপর হয়তো মিশনারি কাজে নিযুক্ত হতে পারি। তিনি এও বলেছিলেন, আমি যদি কানাডায় ফিরে যাওয়ার সিদ্ধান্ত নিই, তাহলে আমাকে হয়তো আর কখনো গিলিয়েড-এ আমন্ত্রণ জানানো হবে না। আর এই সময়ের মধ্যে আমাকে হয়তো কানাডার ক্ষেত্রে কাজ করার জন্য নিযুক্ত করা হবে। তিনি বিষয়টা আমার ওপর ছেড়ে দিয়েছিলেন, যেন আমি এই বিষয়ে আমার স্ত্রীর সঙ্গে কথা বলে সিদ্ধান্ত নিই।\nযেহেতু এভলিন আমাকে ইতিমধ্যেই জানিয়েছিল, ঈশতান্ত্রিক কার্যভারকে সে কতটা মূল্যবান বলে মনে করে, তাই আমি সঙ্গেসঙ্গে ভাই নরকে বলেছিলাম, “যিহোবার সংগঠন আমাদেরকে যা-ই করতে বলুক না কেন, আমরা আনন্দের সঙ্গে তা করতে রাজি আছি।” আমরা সবসময় এইরকমটা মনে করেছি, আমাদের নিজেদের বাছাই যা-ই হোক না কেন, যিহোবার সংগঠন আমাদেরকে যেখানে নিযুক্ত করবে, আমাদের সেখানেই যেতে হবে।\nতাই, ১৯৬১ সালের এপ্রিল মাসে আমি ব্রুকলিন থেকে কানাডায় রাজ্যের পরিচর্যা বিদ্যালয়-এ শিক্ষা দেওয়ার জন্য ফিরে গিয়েছিলাম। পরবর্তী সময়ে, আমরা বেথেল পরিবারের সদস্য হিসেবে সেবা করতে শুরু করি। তারপর, এই বিষয়টা শুনে আমি অবাক হয়ে যাই যে, আমাকে গিলিয়েড-এর ৪০তম ক্লাসে যোগ দেওয়ার জন্য আমন্ত্রণ জানানো হয়েছে, যেটা ১৯৬৫ সালে শুরু হবে। আবারও এভলিনকে আমাদের পৃথক থাকার ব্যাপারে রাজি হওয়ার বিষয় উল্লেখ করে একটা চিঠি লিখতে হয়েছিল। কিন্তু, কয়েক সপ্তাহ পরে আমরা দু-জনই এই বিষয়টা জেনে অত্যন্ত আনন্দিত হয়েছিলাম যে, এভলিনকে আমার সঙ্গে স্কুলে যোগ দেওয়ার জন্য আমন্ত্রণ জানানো হয়েছে।\nগিলিয়েড স্কুল-এ পৌঁছানোর পরে ভাই নর আমাদের ফ্রেঞ্চভাষী ক্লাসের ছাত্রদের বলেছিলেন, আমাদেরকে আফ্রিকায় পাঠানো হবে। কিন্তু আমাদের গ্র্যাজুয়েশনের দিনে আমাদেরকে পুনরায় কানাডায় নিযুক্ত করা হয়েছিল! আমাকে নতুন শাখা অধ্যক্ষ করে নিযুক্ত করা হয়েছিল, যেটাকে এখন শাখা কমিটির কোঅর্ডিনেটর বলা হয়। আমার বয়স তখন মাত্র ৩৪ বছর আর তাই আমি ভাই নরকে বলেছিলাম, “আমার বয়স এখনও অনেক কম।” কিন্তু তিনি আমাকে আশ্বাস দিয়েছিলেন। আর একেবারে শুরু থেকেই যেকোনো গুরুত্বপূর্ণ সিদ্ধান্ত নেওয়ার আগে, আমি বেথেলের বয়স্ক এবং আরও অভিজ্ঞ ভাইদের সঙ্গে আলোচনা করার চেষ্টা করতাম।\nবেথেল—শিক্ষা লাভ করার এবং শিক্ষা দেওয়ার এক স্থান\nবেথেল সেবা আমাকে অন্যদের কাছ থেকে শেখার বিভিন্ন অপূর্ব সুযোগ করে দিয়েছে। আমি শাখা কমিটি-র অন্যান্য সদস্যদের সম্মান এবং প্রশংসা করি। এ ছাড়া, এমন শত শত খ্রিস্টান নারী-পুরুষ আমাকে উত্তম উপায়ে প্রভাবিত করেছিল, যাদের সঙ্গে আমাদের এই শাখা অফিসে এবং আমরা যে-মণ্ডলীগুলোতে সেবা করেছি, সেখানে দেখা হয়েছে। তাদের মধ্যে কেউ কেউ অল্পবয়সি আবার অন্যেরা বয়স্ক ব্যক্তি।\nকানাডার বেথেল পরিবারে সকালের উপাসনা পরিচালনা করার সময়\nবেথেল সেবা আমাকে অন্যদের শিক্ষা দেওয়ার এবং তাদের বিশ্বাস শক্তিশালী করার সুযোগ করে দিয়েছে। প্রেরিত পৌল তীমথিয়কে বলেছিলেন: ‘তুমি যাহা যাহা শিখিয়াছ, তাহাতেই স্থির থাক।’ তিনি এও বলেছিলেন: “অনেক সাক্ষীর মুখে যে সকল বাক্য আমার কাছে শুনিয়াছ, সে সকল এমন বিশ্বস্ত লোকদিগকে সমর্পণ কর, যাহারা অন্য অন্য লোককেও শিক্ষা দিতে সক্ষম হইবে।” (২ তীম. ২:২; ৩:১৪) মাঝে মাঝে সহখ্রিস্টানরা আমাকে জিজ্ঞেস করে, বেথেলে আমার ৫৭ বছরের সেবায় আমি কী শিখতে পেরেছি। তাদের উদ্দেশে আমার সহজ উত্তরটা হল, “যিহোবার সংগঠন আপনাকে যা করতে বলে, সাহায্যের জন্য যিহোবার ওপর নির্ভর করে ইচ্ছুক হৃদয়ে ও অবিলম্বে তা করুন।”\nমনে হয় যেন মাত্র গতকালই আমি বেথেলে এসেছি, যে এখনও লাজুক স্বভাবের এবং অনভিজ্ঞ যুবক। কিন্তু এত বছর ধরে যিহোবা ‘আমার দক্ষিণ হস্ত ধারণ’ করে রেখেছেন। বিশেষভাবে সহবিশ্বাসীদের দয়া এবং সময়োপযোগী সহযোগিতার মাধ্যমে তিনি ক্রমাগত আমাকে এই আশ্বাস দিয়েছেন: “ভয় করিও না, আমি তোমার সাহায্য করিব।”—যিশা. ৪১:১৩.\n^ অনু. 10 কানাডার সরকার ১৯৪৫ সালের ২২ মে আমাদের কাজের ওপর থেকে নিষেধাজ্ঞা তুলে নিয়েছিল।\n^ অনু. 16 সেই সময়, যদি একটা শহরে একাধিক মণ্ডলী সক্রিয় থাকত, তাহলে প্রতিটা মণ্ডলীকে একটা ইউনিট বলা হতো।\nপ্রহরীদুর্গ (অধ্যয়ন সংস্করণ) মে ২০১৪


৪২ বছরে পা রাখলো বিএনপি | প্রবাস বাংলা\n৪২ বছরে পা রাখলো বিএনপি\n১ সেপ্টেম্বর। বাংলাদেশ জাতীয়তাবাদী দল (বিএনপি)র ৪১তম প্রতিষ্ঠাবার্ষিকী। নানা চড়াই-উৎরাই পেরিয়ে ৪২ বছরে পা দিল দলটি। ১৯৭৮ সালের এই দিনে মহান স্বাধীনতার ঘোষক শহীদ প্রেসিডেন্ট জিয়াউর রহমান দেশ ও জাতির ঐতিহাসিক প্রয়োজনে বাংলাদেশ জাতীয়তাবাদী দল (বিএনপি) নামে রাজনৈতিক দলটি প্রতিষ্ঠা করেন। যে দলের অনুসারীরা হবেন বহুদলীয় গণতন্ত্রে বিশ্বাসী, ধর্মীয় মূল্যবোধের ধারক-বাহক, দেশপ্রেমে উজ্জীবিত সৎ ব্যক্তিত্ব ও বাংলাদেশি জাতীয়তাবাদের ধারণায় অনুপ্রাণিত। তিনি নিজেও এসব গুণের অধিকারী ছিলেন। জিয়াউর রহমানের বিএনপি প্রতিষ্ঠার মাধ্যমে দেশে শুরু হয় উন্নয়ন ও উৎপাদনের রাজনীতি। রাজনীতিতে আসার আগেও এই মহান নেতার একটি ঘটনাবহুল জীবন রয়েছে। সৈনিক জীবন থেকে শুরু করে স্বাধীনতার ঘোষণা, মুক্তিযুদ্ধ, রাষ্ট্র পরিচালনা সবত্রই তাঁর একটি সমুজ্জ্বল ভূমিকা রয়েছে, যা জাতি কোনোদিন ভুলতে পারবে না। বিএনপির ৪১তম প্রতিষ্ঠাবার্ষিকী উপলক্ষে দলটির ভারপ্রাপ্ত চেয়ারম্যান তারেক রহমান দলের সর্বস্তরের নেতাকর্মী, শুভানুধ্যায়ী এবং দেশবাসীকে শুভেচ্ছা ও অভিনন্দন জানিয়েছেন। ১৯৭৫ সালের ১৫ আগস্ট শেখ মুজিবুর রহমানের মৃত্যুর পর দেশে রাজনৈতিক পটপরিবর্তন ঘটে। তখন দেশ ও জাতি এক চরম হতাশায় নিমজ্জিত, দিশেহারা, চরম সংকটে পতিত। ঠিক সেই মুহূর্তে এ দেশের সিপাহী-জনতা মিলে বিপ্লবের মাধ্যমে একই বছরের ৭ নভেম্বর শহীদ প্রেসিডেন্ট জিয়াউর রহমানকে বন্দিদশা থেকে মুক্ত করে বাংলাদেশের রাষ্ট্র পরিচালনার দায়িত্ব তুলে দেন। এভাবেই একজন কর্মকর্তা হিসেবে জিয়াউর রহমানের রাষ্ট্র ক্ষমতায় আবির্ভাব ঘটে। তিনিই প্রথম দেশে আওয়ামী লীগের গড়া একদলীয় বাকশালের পরিবর্তে বহুদলীয় গণতন্ত্র চালু করেন। ১৯৭৮ সালের এই দিনে বিএনপি প্রতিষ্ঠা করেন। বিএনপি প্রতিষ্ঠার পাশাপাশি শহীদ প্রেসিডেন্ট জিয়াউর রহমান দেশের রাজনীতিতে গণতন্ত্রের পাশাপাশি এনে দেন আমাদের জাতিসত্তার পরিচয়, বাংলাদেশি জাতীয়তাবাদ। জিয়াউর রহমানের উন্নয়ন, উৎপাদন ও গণতান্ত্রিক আদর্শ লালন করেই বিএনপি প্রতিষ্ঠার পর থেকে পাঁচ পাঁচবার বাংলাদেশের রাষ্ট্রীয় ক্ষমতায় আসীন হয়েছে। শহীদ প্রেসিডেন্ট জিয়াউর রহমানের শাহাদতবরণের পর দলের বর্তমান চেয়ারপারসন বেগম খালেদা জিয়াও এক যুগসন্ধিক্ষণে দলের দায়িত্ব নিয়ে একের পর এক ঐতিহাসিক দায়িত্ব পালন করেন। স্বৈরাচারী এরশাদের আমলে তিনি আন্দোলন করে আপসহীন নেত্রী উপাধি পান। তার নেতৃত্বে বিএনপি তিনবার ক্ষমতায় আসীন হয়। বর্তমানে বিএনপিকে ধ্বংস করার জন্য আদালতকে ব্যবহার করে মিথ্যা সাজানো মামলায় বেগম খালেদা জিয়াকে অন্যায়ভাবে কারাগারে বন্দি করে রাখা হয়েছে।\nবিভিন্ন ধরনের ষড়যন্ত্র মোকাবেলা করে বিএনপি আজ তাদের ৪১তম প্রতিষ্ঠাবার্ষিকী পালন করছে। বিএনপিকে নিয়ে সবচেয়ে বেশি ষড়যন্ত্র হয়েছিল বিগত ১/১১র তত্ত্বাবধায়ক সরকারের আমলে। বিএনপির দাবি সেই সময়কার সেনা সমর্থিত সরকারের উদ্দেশ্য ছিল বিএনপিকে নিশ্চিহ্ন করে দেয়া। এজন্য তারা দলের চেয়ারপারসন বেগম খালেদা জিয়াকে মিথ্যা মামলা দিয়ে গ্রেফতার করে। তার দুই ছেলেকেও গ্রেফতার করে। বাদ যায়নি দলের সিনিয়র নেতারাও। তারা বিএনপিকে দুইভাবে বিভক্ত করার অপচেষ্টা করে। কিন্তু দেশনেত্রী বেগম খালেদা জিয়ার নেতৃত্বকে তারা দুর্বল করতে পারেনি। দীর্ঘ এক বছর কারাভোগের পর মুক্তি পেয়ে আবারও দলকে সুসংগঠিত করে তোলেন বেগম খালেদা জিয়া। বিএনপি নেতাদের দাবি, দলের প্রতিটি নেতাকর্মীর প্রত্যয়দীপ্ত বলিষ্ঠ প্রতিরোধের মুখে সকল ষড়যন্ত্র নস্যাৎ হয়েছে। তারা অভিযোগ করছে, বর্তমান আওয়ামী লীগ সরকারও বিএনপিকে ধ্বংস করার জন্য ষড়যন্ত্র করছে। তাই জিয়াউর রহমান ও বেগম খালেদা জিয়ার নামে নামকরণকৃত সবকিছু নিশ্চিহ্ন করে দেয়া হচ্ছে। বর্তমান সরকার বেগম খালেদা জিয়াকে তার ৪১ বছরের স্মৃতি বিজড়িত ক্যান্টনমেন্টের বাড়ি থেকে জোর করে এক কাপড়ে বের করে দিয়েছে। বিএনপি চেয়ারপারসন ও তিনবারের সাবেক প্রধানমন্ত্রী দেশনেত্রী বেগম খালেদা জিয়াকে মিথ্যা মামলায় কারাবন্দি করে রাখা হয়েছে। উচ্চ আদালত থেকে জিয়া অরফানেজ ট্রাস্ট মামলাসহ অন্যান্য মামলায় জামিন দেয়া হলে নতুন নতুন মামলায় তাকে কারাবন্দি করে রাখা হয়েছে। প্রধানমন্ত্রী শেখ হাসিনার লন্ডনে দেয়া বক্তব্য প্রমাণ হয় বেগম খালেদা জিয়ার জামিনে বাধা দেয়া হচ্ছে। এমনকি তাঁকে পছন্দ অনুযায়ী বিশেষায়িত হাসপাতালে চিকিৎসা করতে দেয়া হচ্ছে না। তাঁর বড় ছেলে বিএনপির ভারপ্রাপ্ত চেয়ারম্যান তারেক রহমানের বিরুদ্ধে মিথ্যা মামলায় সাজা ঘোষণা করা হয়েছে। যদিও একই মামলায় নিম্ন আদালতে তিনি খালাস পেয়েছিলেন। এছাড়াও তাকে একাধিক মিথ্যা মামলা সাজিয়ে আদালতের মাধ্যমে সাজা দেয়া হয়েছে। আদালতের মাধ্যমে কেড়ে নেয়া হয়েছে তার বাকস্বাধীনতা। মামলা দিয়ে হয়রানি করা হচ্ছে দেশনেত্রী বেগম খালেদা জিয়াকেও। এরই মধ্যে সরকারের নির্যাতনে বিদেশে চিকিৎসাধীন থাকা অবস্থায় মৃত্যুবরণ করেন ছোট ছেলে আরাফাত রহমান কোকো। বাংলাদেশের জনগণের ভাগ্য উন্নয়নে যে বিএনপির প্রচেষ্টা দীর্ঘ ৪১ বছর পরও সে লক্ষ্য অর্জনে নিরলস কাজ করে যাচ্ছে। তাদের দাবি দেশের অর্থনীতি, স্বাস্থ্য, শিক্ষা, নারী উন্নয়ন, কৃষি, বিজ্ঞান ও প্রযুক্তি, গ্রামীণ অবকাঠামোর উন্নয়ন, যোগাযোগ ব্যবস্থার উন্নয়নসহ সব সাফল্য বিএনপি সরকারের আমলেই হয়েছে। জিয়াউর রহমান সংবিধানে বিসমিল্লাহ সংযোজনসহ ইসলামী মূল্যবোধকে জাগ্রত করেছেন।\nবিএনপির ঘোষণাপত্র : প্রায় ২৮টি বিষয়কে জাতীয় উন্নয়ন, অগ্রগতি ও সমৃদ্ধির জন্য নির্ধারণ করে বিএনপি তার ঘোষণাপত্র আজ থেকে ৪১ বছর আগে নির্ধারণ করে যা আমাদের ধারাবাহিক উন্নয়নে ঐতিহাসিকভাবে গুরুত্ববহ। ১. বাংলাদেশি জাতীয়তাবাদের ভিত্তিতে অনুপ্রাণিত ও সংহত ইস্পাত কঠিন ঐক্য, ২. উৎপাদনের রাজনীতি, ৩. জনগণের গণতন্ত্র ও রাজনীতি, ৪. রাষ্ট্রের স্থিতিশীলতা, ৫. সামাজিক অন্যায় ও বৈষম্য দূরীকরণ, ৬. সার্বভৌমত্ব, সামাজিক ন্যায় বিচার ও দ্রুত উন্নয়ন, ৭. মৌলিক অধিকার, বিচার বিভাগ ও আইনের শাসন, ৮. বিলুপ্ত মানবিক মূল্যবোধের পুনরুজ্জীবন, ৯. স্থানীয় সরকার ও বিকেন্দ্রীভূত রাজনৈতিক ক্ষমতা, ১০. সামাজিক ন্যায় বিচারের অর্থনীতি, ১১. জনসম্পদের সার্বিক উন্নয়ন ও সদ্ব্যবহার, ১২. নারীর সার্বিক মুক্তি ও প্রগতি, ১৩. জাতিগঠন সমাজসেবা ও যুবশক্তির ব্যবহার, ১৪. পল্লী উন্নয়ন, ১৫. গণমুখী কৃষিনীতি, ১৬. সমবায় ভিত্তিতে জাতীয় উন্নয়ন, ১৭. সৃজনশীল, উৎপাদনমুখী এবং গণতান্ত্রিক শ্রমনীতি, ১৮. জীবনমান উন্নয়নভিত্তিক স্বাস্থ্য ও পরিবার পরিকল্পনা কার্যক্রম, ১৯. গণমুখী ও জীবননির্ভর শিক্ষা কার্যক্রম, ২০. উন্নত যোগাযোগ ব্যবস্থা, ২১. প্রাকৃতিক সম্পদের সদ্ব্যবহার, ২২. অনুন্নত এলাকা ও জনগোষ্ঠীর উন্নয়ন, ২৩. সার্বভৌমত্ব সুনিশ্চিত রক্ষাকবচ হবে সশস্ত্রবাহিনী, ২৪. জাতীয় প্রগতি ও সমৃদ্ধি অর্জনে মুক্তিযোদ্ধা, ২৫. বাংলা ভাষা, সাহিত্যের সংরক্ষণ, উন্নয়ন ও প্রসার, ২৬. বাংলাদেশি সাহিত্য সংস্কৃতি ও ক্রীড়ার বিকাশ, ২৭. ধর্মীয় শিক্ষা, ২৮. জাতীয় পররাষ্ট্রনীতি হবে স্বাধীনতা, সার্বভৌমত্ব, সমৃদ্ধি এবং আন্তর্জাতিক প্রীতি ও সখ্য।\n১৯৭৯ সালের ফেব্রুয়ারির সাধারণ নির্বাচন : বিএনপি ৩০০ আসনের মধ্যে ২২০টি আসন লাভ করে। সাধারণ নির্বাচনের পর দেশ থেকে সামরিক আইন ও জরুরি অবস্থা প্রত্যাহার করা হয়। দেশের আর্থ-সামাজিক উন্নয়নে ১৯ দফা কর্মসূচি ঘোষণা করে বিএনপির প্রতিষ্ঠাতা প্রেসিডেন্ট জিয়াউর রহমান শান্তিপূর্ণ বিপ্লবের ডাক দেন। ১৯৮১ সালের ৩০ মে চট্টগ্রাম সার্কিট হাউজে সুবেহ সাদিকের সময় বিএনপির প্রতিষ্ঠাতা প্রেসিডেন্ট জিয়াউর রহমান কুচক্রী সেনাসদস্য কর্তৃক শহীদ হন। ১৯৮২ সালের ৩ জানুয়ারি একজন সাধারণ গৃহবধূ থেকে রাজনীতিতে আসেন শহীদ প্রেসিডেন্ট জিয়াউর রহমানের স্ত্রী বেগম খালেদা জিয়া। ১৯৮২ সালের ৮ জানুয়ারি সংবাদপত্রে এক বিবৃতিতে তিনি বলেন, ‘প্রেসিডেন্ট জিয়াউর রহমান বাংলাদেশি জাতীয়তাবাদের ভিত্তিতে সমগ্র জাতিকে ঐক্যবদ্ধ করে একটি শোসনহীন, দুর্নীতিমুক্ত, আত্মনির্ভরশীল দেশ গঠনের উদ্দেশ্যে বাংলাদেশ জাতীয়তাবাদী দল গঠন করেছিলেন। বিগত কিছুকাল যাবৎ আমি বিএনপির কার্যক্রম গভীরভাবে লক্ষ্য করেছি। দলের ঐক্য ও সংহতি বিপন্ন হতে পারে, এমন মনে করে আমাকে দলের দায়িত্ব নেয়ার অনুরোধ করা হয়েছে। তাই দলের বৃহত্তর স্বার্থে বিএনপিতে যোগ দিয়েছি ও দলের চেয়ারম্যান পদপ্রার্থী হয়েছি। দেশ ও জাতির স্বার্থে এবং শহীদ জিয়ার গড়া দলে ঐক্য ও সংহতির স্বার্থে নিঃস্বার্থভাবে কাজ করে যাওয়া আমার লক্ষ্য।’\n১ এপ্রিল ১৯৮৩ : এই দিনে বিএনপির বর্ধিত সাধারণ সভা থেকে বেগম খালেদা জিয়াকে বিএনপির ভাইস চেয়ারম্যান পদে আসীন করা হয়।\nআগস্ট ১৯৮৪ : বেগম খালেদা জিয়া বিনা প্রতিদ্বন্দ্বিতায় চেয়ারপারসন নির্বাচিত হন এবং বিএনপিতে নতুন প্রাণের সৃষ্টি হয়। নেতাকর্মীরা নতুন আশার আলোয় আবারো রাজপথে নেমে আসে। এরপর বেগম খালেদা জিয়ার ওপর নানাবিধ হুমকি আসতে থাকে, চক্রান্ত চলতে থাকে তাকে ব্যর্থ করে দেয়ার। কিন্তু অকুতোভয়, সাহসী, দৃঢ়প্রতিজ্ঞ ও গণতন্ত্রের পথে পথ চলতে আপসহীন ভূমিকা নিয়েছিলেন বেগম খালেদা জিয়া।\n১৯৮৬ সালের সাধারণ নির্বাচন : বিএনপি ১৯৮৬ সালের সাধারণ নির্বাচন বয়কট করে। এ নির্বাচন আওয়ামী লীগেরও বয়কট করার কথা থাকলেও আওয়ামী লীগ এ প্রহসনের নির্বাচনে অংশ নেয় ও জাতীয় বেঈমান খেতাব প্রাপ্ত হয়।\n১৯৯০ স্বৈরাচারের পতন : এরপর আরো ৫ বছর স্বৈরাচার এরশাদ সরকারের বিরুদ্ধে একলা পথ চলেন বেগম খালেদা জিয়া। এ সময় আন্দোলন করে অসহনীয় জুলুম নির্যাতন সহ্য করেন এবং ‘গণআন্দোলন’ সংগঠিত করেন। ১৯৯০ সালে বেগম খালেদা জিয়ার নেতৃত্বে স্বৈরাচার এরশাদ সরকারের বিরুদ্ধে সরকার পতনের একদফা আন্দোলনের ডাকে দেশের মানুষ রাজপথে নেমে আসে। ফলে এরশাদ ১৯৯০ সালের ৬ ডিসেম্বর ক্ষমতা ছাড়তে বাধ্য হয়। বেগম খালেদা জিয়ার গণআন্দোলন সফল হয়। ফিরে আসে গণতন্ত্র। বেগম খালেদা জিয়ার আপসহীন নেতৃত্বের কারণে দেশবাসীর মাঝে তার ব্যাপক জনপ্রিয়তা তৈরি হয় এবং তিনি ‘দেশনেত্রী’ আখ্যায়িত হন।\n১৯৯১ সাধারণ নির্বাচন : বেগম খালেদা জিয়ার আপসহীন নেতৃত্বে গণতন্ত্রের বিজয়ের ফলে এ সাধারণ নির্বাচনে বিএনপি সংখ্যাগরিষ্ঠ আসন লাভ করে এককভাবে সরকার গঠন করে ও বিএনপি চেয়ারপারসন বেগম খালেদা জিয়া বাংলাদেশের প্রথম নারী প্রধানমন্ত্রী নির্বাচিত হন। কিন্তু তৎকালীন বিরোধী দলের নেত্রী শেখ হাসিনা বেগম খালেদা জিয়া সরকারকে একদিনও শান্তিতে থাকতে দেবে না বলে সংসদে হুঁশিয়ারি দিয়ে সরকারের মেয়াদের ৫ বছরে শতাধিক হরতাল ও অসহযোগের মাধ্যমে নৈরাজ্য ও অস্থিতিশীলতা সৃষ্টি করে।\n১৫ ফেব্রুয়ারি ১৯৯৬ সাধারণ নির্বাচন : সংবিধান রক্ষার জন্য ১৯৯৬ সালে নির্বাচন হয়। সংবিধান সংশোধন করে তত্ত্বাবধায়ক সরকার পদ্ধতি সংবিধানে সংযুক্ত করতে এবং সাধারণ নির্বাচন নিরপেক্ষ তত্ত্বাবধায়ক সরকারের অধীনে করতেই ১৯৯৬ সালের নির্বাচন করা হয়। এ নির্বাচিত সরকারের মেয়াদ ছিল শুধু সংবিধান পরিবর্তন করে তত্ত্বাবধায়ক সরকারের নিকট ক্ষমতা হস্তান্তর করা। ৩ জুন ১৯৯৬, সাধারণ নির্বাচন : প্রধান বিরোধী দল হিসেবে বিএনপি দেশবাসীর সেবা করার সুযোগ পায়। বিরোধী দল হয়েও সরকারকে সর্বাত্মক সহযোগিতা করে বিএনপি মানুষের কাছে আবারো নতুন পথের সন্ধান দেয়।\n১ অক্টোবর ২০০১, সাধারণ নির্বাচন : নির্দলীয় নিরপেক্ষ তত্ত্বাবধায়ক সরকারের অধীনে নির্বাচনে বিএনপি ৫ম বারের মতো বিপুল সংখ্যাগরিষ্ঠতা লাভ করে নির্বাচিত হয় এবং বিএনপি চেয়ারপারসন বেগম খালেদা জিয়া ৩য়বার প্রধানমন্ত্রী নির্বাচিত হন।\n১১ জানুয়ারি ২০০৮ জরুরি অবস্থা জারি : বিএনপি সরকার ২৮ অক্টোবর মেয়াদ শেষে ক্ষমতা ছেড়ে দিলে প্রধান বিরোধী দল আওয়ামী লীগের লীগ- বৈঠার সন্ত্রাসের নৈরাজ্য ও মানুষ হত্যায় লিপ্ত হয়। তত্ত্বাবধায়ক সরকারের প্রধান হিসেবে আওয়ামী লীগ বিচারপতি কে এম হাসানকে মেনে নেয়নি। ফলে দেশে সাংবিধানিক সংকট তৈরি হয়। এক পর্যায়ে মরহুম রাষ্ট্রপতি অধ্যাপক ইয়াজ উদ্দিন আহমেদ বিএনপির সাবেক মহাসচিব ও আওয়ামী লীগের সাবেক সাধারণ সম্পাদককে নিয়ে বৈঠক করে তিনি তত্ত্বাবধায়ক সরকারের প্রধান হন। সে অনুযায়ী আওয়ামী লীগ ২০০৭ সালের ২২ জানুয়ারি অনুষ্ঠিতব্য জাতীয় নির্বাচনে অংশ নিতে নমিনেশন পেপার জমা দেয়। কিন্তু দেশি-বিদেশি ষড়যন্ত্রে ৩ জানুয়ারি হঠাৎ আওয়ামী লীগ মনোনয়নপত্র প্রত্যাহার করে নেয়। এ পরিস্থিতিতে ১১ জানুয়ারি ২০০৮ সালে জরুরি অবস্থা জারি করে তৎকালীন সামরিক বাহিনী সমর্থিত মঈন-ফখরুদ্দীনের অবৈধ সরকার রাষ্ট্র ক্ষমতা দখল করে। বিএনপিকে নিয়ে সবচেয়ে বেশি ষড়যন্ত্র হয়েছিল এই অবৈধ তত্ত্বাবধায়ক সরকারের আমলে। তত্ত্বাবধায়ক সরকারের উদ্দেশ্য ছিল বিএনপিকে নিশ্চিহ্ন করে দেয়া। এজন্য তারা দলের চেয়ারপারসন বেগম খালেদা জিয়াকে মিথ্যা মামলা দিয়ে গ্রেফতার করে। আটক করে তার দুই ছেলেকে। বিএনপির ভারপ্রাপ্ত চেয়ারম্যান তারেক রহমানের উপর চালানো হয় নির্মম নির্যাতন। বর্তমান তিনি লন্ডনে চিকিৎসাধীন আছেন। গ্রেফতার থেকে বাদ যায়নি দলের সিনিয়র নেতারাও। তারা বিএনপিকে দুইভাগে বিভক্ত করে সংস্কার ইস্যুকে কেন্দ্র করে। দল প্রায় দু ভাগে বিভক্ত হয়ে পড়ে। দীর্ঘ এক বছর কারাভোগের পর মুক্তি পেয়ে আবারও দলকে সুসংগঠিত করে তোলেন বেগম খালেদা জিয়া। দলের প্রতিটি নেতাকর্মীর প্রত্যয়দীপ্ত বলিষ্ঠ প্রতিরোধের মুখে ও গণতন্ত্রের আপসহীন নেত্রী বিএনপি চেয়ারপারসন বেগম খালেদা জিয়ার সুদৃঢ় নেতৃত্ব ও জাতীয়তাবাদী শক্তির কাছে নতজানু হয়ে তারা পরিশেষে সাধারণ নির্বাচন দিতে বাধ্য হয়।\n২৯ ডিসেম্বর ২০০৯, সাধারণ নির্বাচন : দীর্ঘ ২ বছর সামরিক বাহিনীর সমর্থিত অবৈধ সরকারের অধীনে কারচুপির সাধারণ নির্বাচনে গণতন্ত্র ফিরিয়ে আনতে মেনে নিতে বিএনপি বিরোধী দলের আসনে বসে। আওয়ামী লীগের নির্বাচনি ইশতেহারে বহুল জনপ্রিয় নির্দলীয় তত্ত্বাবধায়ক সরকার বাতিলের কথা না থাকলেও ক্ষমতা আঁকড়ে ধরে রাখতে তারা দেশের ৯০ ভাগ মানুষের মতামতকে উপেক্ষা করে সে ব্যবস্থা বাতিল করে দেয়। বিএনপিসহ বিভিন্ন রাজনৈতিক দল, দেশের বিশিষ্টজন, বুদ্ধিজীবী, বিদেশি কূটনীতিকরা এ রাজনৈতিক সংকট সমাধানে বারবার সরকারের কাছে দাবি জানালেও আওয়ামী লীগ এ দাবি প্রত্যাখ্যান করেছে। এমনকি জাতিসংঘের সাবেক মহাসচিব বান কি মুন, তার বিশেষ দূত এবং মার্কিন সহকারী পররাষ্ট্রমন্ত্রী, ইউরোপীয় ইউনিয়নসহ উন্নয়ন সহযোগীদের আহবানও আমলে নেয়নি সরকার।\n৫ জানুয়ারি ২০১৪ সালের ভোটারবিহীন নির্বাচন : ২০১৪ সালের ৫ জানুয়ারি একতরফা প্রহসনের নির্বাচনের মাধ্যমে বর্তমান সরকার ক্ষমতায় আসীন হন। একতরফা ৫ জানুয়ারির নির্বাচন দেশের বৃহৎ রাজনৈতিক দল বিএনপিসহ বেশিরভাগ রাজনৈতিক দল বয়কট করে। বিনা ভোটে নির্বাচিত হয় ১৫৪ সংসদ সদস্য। বাকি আসনে ভোট পরে মাত্র ৫ ভাগ। ভোটারবিহীন সে নির্বাচন দেশে-বিদেশে কোথাও গ্রহণযোগ্যতা পায়নি।\n৩০ ডিসেম্বর ২০১৮ একাদশ জাতীয় নির্বাচন : ২০১৮ সালের ৩০ ডিসেম্বর জাতীয় সংসদ নির্বাচন অনুষ্ঠিত হওয়ার কথা থাকলেও তার আগের রাতে অর্থাৎ ২৯ তারিখ রাতেই সারাদেশের কেন্দ্র দখল করে আইনশৃঙ্খলা বাহিনী ও নির্বাচন কর্মকর্তাদের সহায়তায় জাতীয় নির্বাচন সম্পূর্ণ করে। দলে ৩০ ডিসেম্বর নির্বাচনের দিন শুধু আনুষ্ঠানিকতা সম্পূর্ণ করে ফলাফল ঘোষণা করে। যা সারাদেশসহ বিশ্ব গণমাধ্যমে ফলাওভাবে প্রচারিত হয়। যে নির্বাচনে শতাধিক ভোট কেন্দ্রে শতভাগ ভোট পড়ে। তাছাড়া ৮০ থেকে ৯৯ ভাগ ভোট পড়েছে শত শত কেন্দ্রে। দেশের সবচেয়ে বৃহৎ দল বিএনপিকে দেয়া হয়েছে ৬টি আসন। নির্বাচনের তফসিল ঘোষণার পরে ও আগে সরকারের নির্দেশে আইনশৃঙ্খলা বাহিনী বিএনপিসহ বিরোধী দলের লাখ লাখ নেতাকর্মীর নামে মিথ্যা ও গায়েবী মামলা দায়ের করে। মামলা থেকে বাদ যায়নি মৃত ব্যক্তি, হজপালনরত ব্যক্তিসহ বিদেশে থাকা ব্যক্তিরাও। হাজার হাজার নেতাকর্মী আটক করে কারাবন্দি করা হয়। এমন একটি ভোট ডাকাতির নির্বাচন সম্পন্ন করতে দেশনেত্রী বেগম খালেদা জিয়াকে মিথ্যা সাজানো মামলায় সাজা দিয়ে আগেই কারাবন্দি করা হয়। আইন আদালত, গণমাধ্যমে সবই নিয়ন্ত্রণ করা হয় আগে থেকেই। বিচার বিভাগকে নিয়ন্ত্রণে নিতে দেশের প্রধান বিচারপতিকে দেশত্যাগে বাধ্য করা হয়। বাংলাদেশের মানুষ এমন ভোট ডাকাতির নির্বাচন আগে কখনই দেখেনি। নির্বাচন প্রত্যাখ্যান করেছে জাতিসংঘসহ বিভিন্ন আন্তর্জাতিক সংস্থা ও উন্নয়ন সহযোগী দেশগুলো। একতরফা ভোটারবিহীন নির্বাচনে দেশের গণতন্ত্র আজ মৃতপ্রায়। বর্তমান সরকার ক্ষমতাকে কুক্ষিগত করতে বিরোধী দলের ওপর চালাচ্ছে দলন নিপীড়ন। লাখ লাখ নেতাকর্মীকে মিথ্যা মামলায় জেলে ঢুকিয়ে সরকার সারাদেশকে কারাগারে পরিণত করেছে। মিডিয়ার ওপরও চলছে দলন-নির্যাতন। দেশের প্রতিটি প্রতিষ্ঠান আজ ধ্বংসের দ্বারপ্রান্তে। বিএনপি নেতৃত্বাধীন ২০ দলীয় জোট বেগম খালেদা জিয়ার নেতৃত্বে ঐক্যবদ্ধ থেকে গণতন্ত্র পুনরুদ্ধারের আন্দোলন সংগ্রাম অব্যাহত রেখেছে। বিএনপির অভিযোগ মিথ্যা মামলায় বিএনপি চেয়ারপারসন ও সাবেক প্রধানমন্ত্রী দেশনেত্রী বেগম খালেদা জিয়াকে কারাগারে বন্দি করে রেখেছেন। এই মামলায় জামিন পেলেও নতুন নতুন মামলায় গ্রেফতার দেখানোয় তিনি মুক্তি পাচ্ছেন না।\nবিএনপি ক্যালিফোর্নিয়ার বিজ্ঞপ্তি